Sun Arena Opis\nAdresa: Asakumacho Ise, Mie\nNalazi se u ulici Futamicho Chaya 537-26, pozicija mu je istok za grad Ise, a od centra je udaljen samo 17 minuta kolima.Stil ovog hotela za grad Ise je Luksuzan, a kategorija četiri zvezdice. U njemuNastavak ćete naći razne usluge, kao što su: n.a..Sakrijte\nNa 17 minuta kolima udaljenosti od centra, ovaj hotel u ulici Futamichochaya 537-1 sa pozicijom istok za grad Ise, idealan je za otkrivanje svih lepota grada, bez obzira da li ostajete samo nekoliko dNastavakana ili planirate duži boravak.Stil ovog hotela kategorije dve zvezdice je Porodičan za grad Ise. U njemu ćete naći razne usluge, a posebno n.a.. Sakrijte\nNa 17 minuta kolima udaljenosti od centra grada, ovaj hotel se nalazi u ulici Futamicho Chaya 569-75, a pozicija mu je istok za grad Ise. Sve to ga čini idealnim za otkrivanje grada i okoline.Stil ovoNastavakg hotela za grad Ise je Porodičan, a kategorija tri zvezdice. U njemu ćete naći razne usluge, kao što su: n.a..Sakrijte\nU hotelu Hoshidekan pronaći ćete sve usluge, a posebno: n.a.. Kategorija mu je dve zvezdice, a stil Porodičan.Na 4 minuta kolima udaljenosti od centra grada, ovaj hotel se nalazi u ulici Kawasaki 2-15Nastavak-2, a pozicija mu je severoistok za grad Ise. Sve to ga čini idealnim za otkrivanje grada i okoline.Sakrijte\nStil ovog hotela kategorije dve zvezdice je Porodičan za grad Ise. U njemu ćete naći razne usluge, a posebno n.a.. Pozicija ovog hotela je severoistok za grad Ise, a nalazi se u ulici Fukiage 2-5-11,Nastavak na samo 4 minuta kolima od centra grada.Sakrijte


Gradski štab za vanredne situacije: Nova ograničenja radnog vremena pojedinih objekata\nGradski štab za vanredne situacije je na svojoj 20. vanrednoj sednici održanoj 4. decembra doneo naredbu kojom se radno vreme objekata u kojima se obavlja trgovina na malo (trgovinske i druge radnje i prodajna mesta), pružanje usluga u oblasti ugostiteljstva koje obuhvataju prodaju hrane i pića (restorani, kafići, barovi, klubovi, i sl.), pružanje usluga u zatvorenim ili otvorenim trgovinskim centrima i sličnim objektima u kojima se obavlja delatnost u oblasti trgovine na malo (tržni centri, pijace i sl.) i priređivanje igara na sreću (kladionice, igraonice i sl.), kao i u objektima u kojima se obavlja delatnost pružanja zanatskih i drugih usluga u neposrednom i dugotrajnom fizičkom kontaktu sa korisnikom usluge (kozmetički saloni, frizerski saloni, saloni lepote) i delatnost u oblasti kulture koja podrazumeva istovremeno prisustvo više lica u istom prostoru (pozorišta, bioskopi, muzeji, galerije) i oblasti sporta koja podrazumeva istovremeno prisustvo više lica u istom prostoru ili dugotrajniji neposredni kontakt sa korisnikom usluge (fitnes centri, teretane, vežbaonice, spa centri, bazeni i drugi objekti namenjeni za sport i rekreaciju i sl.) ograničava tako da ti objekti mogu raditi samo radnim danima – od ponedeljka do petka – od 05.00 do 17.00 časova.\nOvo ograničenje radnog vremena primenjuje se od 4. do 15. decembra, a ne odnosi se na:\n1) apoteke, benzinske pumpe u obavljanju delatnosti prodaje goriva i trgovinske, ugostiteljske i druge objekte koji vrše dostavu hrane, a koji mogu da rade i subotom i nedeljom;\n2) trgovinske i druge radnje i prodajna mesta na kojima se vrši prodaja prehrambenih proizvoda, uključujući i one koje prodaju obavljaju u trgovinskim centrima, a za koje upravljač može da obezbedi posebne koridore za pristup ili u koje se ulazi sa spoljne strane ili neposredno sa javne površine, i samostalni maloprodajni objekti u kojima se trgovina, po pravilu, obavlja tako da kupac ne ulazi u objekat (trafike tj. kiosci), koji mogu da rade do 21.00 čas, kao i subotom i nedeljom;\n3) ordinacije i laboratorije u kojima se pružaju medicinske i stomatološke usluge i veterinarske ordinacije i laboratorije i sl., koje mogu da rade i duže od 17.00 časova, kao i subotom i nedeljom;\n4) pozorišta, bioskope, muzeje, galerije i sl., koji mogu da rade i subotom i nedeljom do 17.00 časova;\n5) restorane i druge prostore u kojima se pružaju usluge ishrane u kategorizovanim i nekategorizovanim smeštajnim objektima i u kategorizovanom privatnom smeštaju, u kojima se usluga može pružati samo licima koja imaju prijavljen boravak u tim vrstama smeštaja i to najkasnije do 21.00 čas, kao i subotom i nedeljom;\n6) pijace, koje subotom i nedeljom mogu da rade od 06.00 do 15.00 časova;\n7) fitnes centre, teretane, vežbaonice, bazene i druge objekte namenjene za sport i rekreaciju – kada se koriste u svrhu treninga i priprema za održavanje i održavanje isključivo registrovanih takmičenja u nadležnosti nacionalnih sportskih saveza, koji mogu da rade i duže od 17.00 sati, kao i subotom i nedeljom;\n8) sve druge radnje, objekte i mesta (obućarske, krojačke, stolarske, staklorezačke i sl. radnje, servisi, tehnički pregledi i sl.) na kojima se pružaju usluge pri čijem vršenju nije obavezno prisustvo korisnika ili su prisustvo i kontakt ograničenog trajanja, koji mogu da rade i subotom do 17.00 časova.\nNadzor nad primenama mera ove naredbe vršiće Gradska uprava Grada Subotice putem Sekretarijata za inspekcijsko-nadzorne poslove u koordinaciji sa nadležnim Republičkim inspekcijskim organima.


Kompanija Sagem počinje izgradnju pogona električnih brojila u Nišu Kompanija Sagem počinje izgradnju pogona električnih brojila u Nišu – Personal magazin\nKompanija Sagem počinje izgradnju pogona električnih brojila u Nišu\nPotpredsednik Vlade Republike Srbije za evropske integracije Božidar Đelić, predsednik Upravnog odbora kompanije “Sagem” Patrik Sevijan i gradonačelnik Niša Miloš Simonović potpisali su u četvrtak Protokol o saradnji kojim je…\nPotpredsednik Vlade Republike Srbije za evropske integracije Božidar Đelić, predsednik Upravnog odbora kompanije “Sagem” Patrik Sevijan i gradonačelnik Niša Miloš Simonović potpisali su u četvrtak Protokol o saradnji kojim je predviđeno da “Sagem” izgradi pogon električnih brojila u Nišu.\nBožidar Đelić, Miloš Simonović i Patrik Sevijan\nĐelić je nakon potpisivanja ovog protokola precizirao da će “Sagem” u prvoj godini uložiti milion evra, a u narednih pet godina još najmanje šest miliona evra u opremanje tog pogona.\nOn je naveo da će u početku u tom pogonu raditi približno 250 radnika, dok “Sagem” planira da se u Nišu nalazi centar proizvodnje i distribucije električnih brojila, odakle će biti organizovan izvoz za Bugarsku, Grčku, Rusiju i zemlje bivšeg Sovjetskog Saveza.\nĐelić je podsetio na to da je “Sagem” pre četiri godine u Tunisu započeo posao pogonom u kome je radilo 40 zaposlenih, dok je to sada firma u kojoj radi više od 3.500 radnika.\nSevijan je ukazao na to da se “Sagem” odlučio za investiciju u Nišu zbog ljudskih potencijala kojima taj grad raspolaže.\nBožidar Đelić i šef delegacije Evropske komisije u Srbiji Žozep Ljoveras potpisali su danas u Pirotu finansijski sporazum o projektima prekogranične saradnje Srbije sa Bugarskom, Rumunijom i Mađarskom vredan 50 miliona evra, koji će se sprovoditi u naredne tri godine.\nKompanija Sagem počinje izgradnju pogona električnih brojila u Nišu was last modified: March 30th, 2009 by Redakcija\nInfostud pokrenuo stranicu sa savetima studenata za buduće brucoše\nNove generacije Samsung LED televizora i notebook računara


Bundesbank: Banke treba da se spreme na rast insolventnosti klijenata – Bankar.rs\nHome/ANALIZE/Bundesbank: Banke treba da se spreme na rast insolventnosti klijenata\nNemačke banke bi trebalo da se pripreme za nagli rast insolventnosti, jer kriza virusa korona gura slabije kompanije na ivicu i dovodi u pitanje rast vrednosti nekretnina u zemlji, saopštila je Bundesbanka.\nBudući da je deo Vladinog moratorijuma sada istekao, nemačka centralna banka navodi da bi nesolventnosti kompanija mogla do marta iduće godine da poraste za više od 35 odsto, na preko 6.000 privrednih subjekata po kvartalu, što je nivo koji nije viđen još od 2013. godine, prenosi Rojters.\n“Oštar ekonomski pad pojačava strahovanja da će se broj insolventnih preduzeća značajno povećati u narednim kvartalima”, upozorava Bundesbanka u godišnjem izveštaju o finansijskoj stabilnosti, uz procenu da će rast nesolventnosti biti veći u proizvodnom sektoru nego u uslugama i građevinarstvu.\nUticaj na banke bi mogao da bude ograničen jer najteže pogođena ugostiteljska industrija u kreditnom knjigovodstvu domaćih banaka ima udeo nešto manji od dva odsto, u odnosu na udeo od 23 procenta sektora nekretnina i građevinarstva.\nPandemija virusa korona i dalje bi mogla da predstavlja problem za nemačko tržište nekretnina nakon visegodišnjeg procvata, dodaje se dalje.


STRAVIČNA DRAMA U BORČI: Muškarac (40) ponudio devojčici (12) sladoled, pa je ugurao u auto! - informacija.ba\nMaj 2, 2018 admin 0 Comments pokušaj otmice, Srbija\nBEOGRAD – Policija je u ponedeljak uveče oko 20 časova u Borči sprečila otmicu 12-godišnje devojčice A.S.\nPrethodno je u Leparnijskoj ulici Ljubomir P. (40), kako se sumnja, ponudio maloletnoj devojčici sladoled, a potom, pošto ga je ona odbila, pokušao protiv njene volje da je uvuče u svoj automobil, navodi se u saopštenju MUP. Policijski službenici, koji su došli odmah po pozivu njene majke, savladali su i uhapsili osumnjičenog, koji je tom prilikom pružao otpor i naneo im lake telesne povrede.\nZa osumnjičenog je određeno zadržavanje u trajanju do 48 časova i on će, uz krivičnu prijavu, biti priveden nadležnom tužilatšvu, navedeno je u saopštenju.\nDevojčica je oslobođena, a dvojici policajaca je odmah ukazana lekarska pomoć.\n← Neredi u Parizu, prvomajski protesti izmakli kontroli (video)\nIspovijest studentice (25) koja školovanje plaća prostitucijom – mušterije političari, biznismeni, doktori →


Zabrinjavajuća statistika: Ješćemo samo uvozno meso ako... - 24sedam\nZabrinjavajuća statistika: Ješćemo samo uvozno meso ako…\nRepublički zavod za statistiku objavio je podatke o broju stoke u Republici Srbiji, sa stanjem na dan 1. decembra 2020.\nAutor: G.M.Š. Izvor: Agrosmart\n13. februar 2021, 14:46\nNakon ovonedeljnog sastanka resornog ministra sa stočarima i klaničarima, na kojem je istaknuta potreba za boljom zaštitom domaće mesne industrije, dolaze i podaci koji potkrepljuju koliko je ozbiljna situacija.\nU odnosu na stanje na dan 1. decembra 2019, porastao je ukupan broj svinja za 2,8 odsto, ovaca za 2,6 odsto a koza za 5,8 odsto, dok je ukupan broj goveda manji za 1,3 odsto, a živine za 3,4 odsto, javlja „Agrosmart“.\nTreći paket mera: Privreda uglavnom zadovoljna, a šta je, ipak, moglo bolje\nGrađani oprezni: Samo četiri odsto korisnika kredita koristi najskuplju bankarsku pozajmicu, gde kamata ide i do 30 odsto!\nGoveda se najviše gaje u regionu Šumadije i Zapadne Srbije i to 46,4 odsto u odnosu na ukupan broj goveda na teritoriji Republike Srbije, dok su svinje popularnije u regionu Vojvodine sa 42,3% odsto ukupnog broja u Srbiji.\nU odnosu na desetogodišnji prosek (2010–2019), ukupan broj goveda manji je za 2,8 odsto, svinja za 4,4 odsto, koza za 4,7 odsto i živine za 12,7 odsto, a veći je broj ovaca za 2,4 odsto.\nUkoliko se ovakva situacija nastavi, u Srbiji ć ese u skorijoj budućnosti praktično jesti samo tuđe, uvozno meso. A stručnjaci kažu da je njegov kvalitet pod znakom pitanja.\nInstaliraje našu iOS ili Android aplikaciju – 24sedam.rs\nNemce usporio ledeni talas ali u Srbiju stižu dobre vesti\n11. april 2021, 07:38\nMinistarstvo hitno reagovalo: Afrička kuga kod Zaječara\n10. april 2021, 14:42\nJoš jedna tuča u Novom Sadu: Na ulici palica i slomljeno staklo, policija zatekla krvave mladiće


Milanović očekuje neizvestan derbi - Sportske.net\nMilanović očekuje neizvestan derbi\nTrener fudbalera Rada Milan Milanović rekao je da očekuje neizvestan duel sa gradskim rivalom OFK Beogradom, istakavši da su njegovi izabranici spremni za izazov koji ih očekuje na Karaburmi.\nMateo Darmijan na radaru velikanaĐurđević: "Gradski derbi uvek interesantan"Đurđević: "Gradski derbi uvek interesantan"JSL - Derbi, pa sve ostalo...JSL - Derbi, pa sve ostalo...\nU senci 148. "večitog derbija" naći će se sve utakmice 24. kola Jelen Superlige među kojima i mali gradski derbi koji se igra na Karaburmi.\nOFK Beograd i Rad igraće za šestu poziciju na tabeli pa trener gostiju Milan Milanović očekuje neizvestan i uzbudljiv meč.\n"Očekujem tešku utakmicu. Mečevi između Rada i OFK Beograda uvek su pobuđivali veliko interesovanje, utakmice su bile kvalitetne i do kraja neizvesne. Tako da i ovog puta očekujem neizvesnu utakmicu do samog njenog kraja" kazao je Milanović.\nPrvi ovosezonski duel dva tima završen je rezultatom 1:1 ali "Građevinari" u odnosu na jesenji deo sezone igraju mnogo bolje i predstavljaju otkrovenje drugog dela šampionata.\n"OFK Beograd ima mlad tim, igraju atraktivan, disciplinovan i dobar fudbal. Moji momci su radom, odnosom na treninzima i dosadašnjim rezultatima pokazali da su spremni za svaki izazov i da možemo da igramo ravnopravno sa svakim protivnikom" zaključio je Milanović.\nMali gradski derbi između OFK Beograda i Rada zakazan je za nedelju, 26. april, od 16 časova.


23. april 2013. Predsednik Narodne skupštine u razgovoru sa delegacijom Predsedništva Bosne i Hercegovine\nPredsednik Narodne skupštine razgovarao sa delegacijom Predsedništva Bosne i Hercegovine\nPredsednik Narodne skupštine, mr Nebojša Stefanović, primio je danas Nebojšu Radmanovića, Predsedavajućeg Predsedništva Bosne i Hercegovine i Bakira Izetbegovića, člana Predsedništva Bosne i Hercegovine, koji borave u zvaničnoj poseti Republici Srbiji.\nPredsednik Stefanović je poželeo dobrodošlicu članovima delegacije Bosne i Hercegovine i istakao da se Srbija zalaže za unapređenje parlamentarne a posebno ekonomske saradnje. U tom smislu je istakao da će Narodna skupština u narednom periodu kroz zakonodavnu aktivnost pružiti podršku unapređenju ekonomske saradnje dve zemlje, posebno u oblasti poljoprivrede i zajedničkog nastupa na trećim tržištima.\nPredsednik parlamenta je naglasio postojanje političke volje za jačanje institucija pravosuđa, kao i nulti stepen tolerancije prema korupciji i kriminalu što ima za cilj vraćanje poverenja građana u institucije i privlačenje stranih investitora.\nStefanović je tokom sastanka izrazio zahvalnost na principijelnoj podršci i nepriznavanju Kosova i Metohije.\nObe strane su se složile da su proces reformi i prihvatanje evropskih standarda važni za dve zemlje kako bi se poboljšali uslovi života svih građana.\nZajednički je konstatovano da je neophodna politička volja za unapređenje regionalne saradnje i rešavanje otvorenih pitanja jer se radi o praktičnim pitanjima i ciljevima koji određuju sudbinu ljudi.\nPredsedavajući Predsedništva Bosne i Hercegovine, Nebojša Radmanović je ocenio da su odnosi Srbije i Bosne i Hercegovine bolji i pružio podršku zajedničkim projektima dve zemlje. On je uputio i poziv predsedniku Narodne skupštine Republike Srbije da poseti Bosnu i Hercegovinu.\nZajednički je ocenjeno da bi saradnja parlamenata mogla da bude bolja i da bi trebalo razmotriti pitanja od zajedničkog interesa u međunarodnim organizacijama u kojima Srbija i Bosna i Hercegovina učestvuju.\nČlan predsedništva, Bakir Izetbegović izjavio je da je mir najvažniji za privlačenje stranih investicija u regionu, dao podršku pregovorima Srbije sa Prištinom i naglasio da je na nama, ako pravilno tumačimo interese, da bude što manje nesporazuma a što više sporazuma.\nIzetbegović i Radmanović su dali podršku Srbiji na njenom evropskom putu, a zajednički je ocenjeno da su Srbija i Bosna i Hercegovina opredeljene za Evropsku Uniju i da u tom procesu treba svi zajednički da učestvujemo.


Zakazivanje - Blic Online\nČlanovi Gradskog veća Milan Popović, Marija Leković, Željko Ožegović, Zoran Kostić i Nataša Milovanović će jednom nedeljno primati građane, saslušati njihove probleme, predloge i ideje za unapređenje života u Beogradu, razgovarati sa njima i pokušati da nađu konkretna rešenja.\nU kol-centru zauzeto, a pozivi su naplaćeni\nBeograđanki Aleksandri P. bilo je potrebno 40 minuta, koliko je veza bila zauzeta, da dobije kol-centar Doma zdravlja “Dr Milutin Ivković” na Paliluli i zakaže pregled kukova za svoju bebu.\nTermini za vađenje ličnih dokumenata mogu se putem Interneta zakazati u još 11 policijskih stanica i uprava - u Pančevu, Nišu, Šapcu, Smederevu, Smederevskoj Palanci, Valjevu, Starom Gradu, na Paliluli, Voždovcu i Vračaru, saopšteno je danas iz Uprave za digitalnu agendu.\nU cik zore red za listu zakazivanja pregleda u bolnicama u Kikindi\nKIKINDA - Da bi zakazali pregled kod interniste, pacijenti u kikindsku bolnicu dolaze čak u tri sata ujutro, ali ni tada svi ne dođu na red. Juče je ispred ambulante bilo oko 150 pacijenata, jer se pregledi zakazuju svakog prvog dana u mesecu.\nZbunjuju pacijente sa više lista za čekanje\nRepublički zavod za zdravstveno osiguranje promenio je sistem kojim se zakazuju kardiohirurške intervencije. Kako bi se smanjilo čekanje, napravljena je jedinstvena lista, ali su i zadržane postojeće u svakoj ustanovi. Ova izmena će, kako veruju mnogi stručnjaci, uneti potpunu zabunu među pacijente, ali i one koji bi trebalo da ih vode.\nSvaki dan 150 srećnika ne čeka u redu za pasoš\nJedini način da građani ne čekaju u redu za pasoše po pet, šest i više sati jeste zakazivanje termina preko interneta. Jasna Matić, državni sekretar za digitalnu agendu u Ministarstvu kulture i informisanja, kaže da sve policijske uprave koje imaju vezu sa internetom i štampač mogu da se povežu sa eUpravom i da termine zakazuju putem interneta.\nOd sutra elektronsko zakazivanje izdavanja dokumenata\nBEOGRAD - MUP Srbije je, u cilju pružanja što kvalitetnije i brže usluge izdavanja ličnih karata i pasoša građanima, u saradnji sa Upravom za Digitalnu agendu Ministarstva kulture, informisanja i informacionog društva, pustio u rad opciju na portalu eUprava (www. euprava. gov. rs), koja pruža mogućnost elektronskog zakazivanja termina za lične karte i pasoša putem interneta.\nLakše do pasoša i lične karte uz korišćenje SMS-a\nBEOGRAD - Posle skoro mesec dana od kada je Ministarstvo unutrašnjih poslova pokrenulo projekat zakazivanja termina za podnošenje zahteva za izdavanje biometrijskih dokumenata, lične karte i pasoša, putem SMS-ov, više od 1.600 građana je iskoristilo ovu uslugu.\nZakazivanje termina za dokumenta putem SMS na još dva mesta u gradu\nMinistarstvo unutrašnjih poslova odlučilo je, zbog velikog interesovanja građana, da od četvrtka, 14. aprila, proširi projekat zakazivanja termina za podnošenje zahteva za izdavanje ličnih dokumenata putem SMS poruka na još dve policijske stanice u Beogradu.\nZakazivanje termina za dokumenta putem SMS u još dve opštine\nMinistarstvo unutrašnjih poslova odlučilo je, zbog velikog interesovanja građana, da od četvrtka, 14. aprila, proširi projekat zakazivanja termina za podnošenje zahteva za izdavanje ličnih dokumenata putem SMS poruka na još dve policijske stanice u Beogradu, saopšteno je danas.\nZakazan sledeći filmski festival “Berlinale" 2012.\nSledeći međunarodni filmski festival u Berlinu, održaće se od 9. do 19. februara 2012, saopštili su organizatori.\nBEOGRAD - Nema zvaničnih podataka o tome koliko pacijenata umire čekajući na dijagnostičke preglede u zdravstvenim ustanovama, ali da je taj broj veliki podsećaju nas sumorni primeri iz prakse kakav je smrt Užičanina Ljubinka Karaičića (71) koji je 5. januara preminuo u hladnom sanitetskom vozilu posle teške operacije kancera.\nPočinje da radi kol-centar u DZ "Voždovac"\nPacijenti Doma zdravlja "Voždovac" od sutra će moći da zakažu preglede na Odeljenju opšte medicine i pozivanjem kol-centra na broj 0900-333-000.\nMesecima čekaju specijalistu\nBEOGRAD - Iako imam problema s aritmijama zbog kojih se veoma zamaram i otežano dišem, kardiolog u domu zdravlja ne može da me pregleda jer je sve već zakazano do aprila. Pokušala sam da odem na pregled u KBC „Zvezdara”, ali su mi kazali da na pregled kod njihovog kardiologa mogu da dođem tek nakon što me pregleda kardiolog doma zdravlja - kaže Marija Sokolović iz Beograda. Na specijalističke i dijagnostičke preglede u većini domova zdravlja i bolnica u Srbiji pacijenti moraju da čekaju po nekoliko meseci.\nNiš: Od januara zakazivanje i na dečjem odeljenju\nOd januara iduće godine, kada se obezbedi tehnička podrška, roditelji će moći preko kol-centra da zakazuju preglede dece kod pedijatra u centralnoj zgradi Doma zdravlja u Nišu.\nTelefonom zakazali pljačku banke\nPolicija američke države Konektikat upozorena je da se priprema pljačka banke pošto su dvojica osumnjičenih telefonirali banci i od osoblja tražili da im pripremi džak sa novcem.


Povratak publike na tribine: Široki će u dvorani Pecara ugostiti Sparse pred navijačima – Sport Centar Povratak publike na tribine: Široki će u dvorani Pecara ugostiti Sparse pred navijačima – Sport Centar\nHKK Široki je objavio da im je Zavod za javno zdravstvo Zapadnohercegovačkog Kantona odobrio da određeni dio publike može doći na utakmice u dvoranu Pecara.\nTako će Širokobriježani će na utakmici 1. kola Lige 6 za prvaka BiH između protiv Spars imati podršku navijača.\nŠiroki će za utakmicu koja se igra u srijedu 28.04. u 17 sati u prodaju pustiti 10% kapaciteta dvorane, odnosno 350 ulaznica.\nIstaknuto je da će stolice u dvorani će biti označene i da je obavezno nošenje zaštitne maske.\nhkksirokiliga 6okksparsprvenstvo bih u kosarci


Akcijom “Brkovi su IN” prikupljeno 200.000 dinara za NURDOR\nPočetak/Društvo/Akcijom “Brkovi su IN” prikupljeno 200.000 dinara za NURDOR\nNakon četiri nedelje Humanitarna akcija Brkovi su in je završena, a humanost je zabeležila još jednu pobedu. Za mesec dana putem SMS poruka prikupljeno ja 200.000 dinara za Nacionalno udruženje roditelja dece obolele od raka, NURDOR.\nPrema rečima organizatora ova akcija će postati tradicionalna, pa će i sledeće godine na ovaj način da se sakupljaju sredstva za one kojima je novac preko potreban. Inače, ove godine je u akciji učestvovalo četrdeset modela za najlepše brkove i bradu. Akciju je organizovao Vespa bar u Nišu.\nU NURDORU kažu da je septembar mesec borbe protiv raka kod najmlađih pacijenata, a da je niška akcija koja je sada organizovala deo akcija koje se oddržavaju u Srbiji.\nMarija Tomić, NURDOR\n“Ove i ovakve akcije su jako značajne i za NURDOR ali i za porodice dece koja saw leče, ali i koja su se izlečila”, kaže Marija Tomić iz NURDOR-a. “Akcije su značejne ne samo iz materijalnih razloga već i kao podrška društva i zajednice u svim segmentima i onda kada im je najpotrebnije”.\nMarija Tomić dodaje da NURDOR trenutno ima aktealan projekat u Beogradu, izgradnju još jedne roditeljske kuće koje postoje u svim centrima gde se deca leče.\n“Roditeljske kuće imamo u svim centrima gde postoje hematoonkološka odeljenja, u Nišu, Novom Sadu i Beogradu. U Beogradu postoje tri roditeljske kuće privremenog karaktera, a izgradnjom ove kuće rešićemo jedan veliki problem”, kaže Marija Tomić.\nDa akcija uspe sve od sebe dali su i niški frizer Đorđe Đorđević koji se samo pre nedelju dana vratio iz Pariza sa svetskog takmičenja frizera gde je u konkurenciji od 1.500 kolega sa svih meridijana osvojio četvrto mesto.\n“Drago mi je da je akcija supela jer je prelepo to što pomažemo deci i njihovim porodicima kada im je najteže”, kaže Đorđe Đorđević. “Uložili smo i dosta truda u ovu akciju jer su modeli, moram da priznam bili zahtevni, ali su znali šta žele i šta traže i to je dobro jer znači da se i u Nišu prati svetska moda”.\nĐorđu se ovog vikenda u sređivanju brkova i brada pridružio i kolega iz Beograda Negovan Janković, frizer i berberin.\n“Najmodernije ovog trenutku su brkovi i brade i to, pre svega, brkovi i to oni koji su nošeni izmešu tridesetih i pedesetih godina”, kaže Negovan.\nKako će se akcija ponoviti i iduće godine poruka organizatora je – puštajte brkove i brade jer borba za najmlađe se nastavlja.\nbrkovi su in NURDOR


Predsednik Kine Si Đinping sa tadašnjim predsednikom Srbije Tomislavom Nikolićem, Beograd, june 2016.\nSudeći po nivou kineskog ulaganja u Srbiju, moglo bi se reći da je bivši predsednik Srbije Tomislav Nikolić na tom polju daleko uspešniji nego na terenu podizanja ruskih investicija. Taj disbalans bi se mogao donekle izmeniti ukoliko bi se preduzelo nešto na tragu Nikolićevog insistiranja, koje je zacrtao na sastanku sa potpredsednikom Vlade Rusije Dmitrijem Rogozinom u Moskvi, u ponedeljak 16. aprila.\n"Rusija mora biti strateški i ekonomski prisutna u Srbiji", kazao je Nikolić.\nNikolićeva rusko-kineska dela\nKoliko god se polje ekonomske saradnje između dve države produbljivalo, dosegnuti kineski stepen ulaganja u Srbiju, za Rusiju teško da je dostižno. Njena najkrupnija investicija ostaje ona realizovana kroz prodaju Naftne industrije Srbije (NIS) Gaspromnjeftu po međudržavnom ugovoru iz 2008. godine.\nNa drugoj strani, dok, kako je nedavno najavljeno upravo iz Nikolićevog kabineta, pripreme za osnivanje i početak rada kinesko-srpske privredne komore ulaze u završnu fazu, kineski investitor je pokazao interesovanje za jednog od srpskih privrednih giganata.\nPosle tri neuspele privatizacije, ekonomski problem broj jedan za Srbiju (kako ga je dok je još bio na čelu Vlade Srbije označio Aleksandar Vučić) - Rudarsko topioničarski basen (RTB) Bor, mogao bi tokom ovog proleća posle dve decenije konačno da bude rešen.\n"Mi, poreski obveznici, podneli smo dosta troškova ’Bora’, a sa druge strane to je jedan važan resurs koji se upropaštavao zato što je uprava uvek bila partijski podobna, a ne profesionalna. Sada su cene njihovih proizvoda na tržištu dobre i bilo bi dragoceno naći vlasnika koji će to preuzeti. I, ako budemo dobre sreće, da to bude i uspešno dalje poslovanje", kaže konsultant za strana ulaganja Milan Kovačević.\nTomislav Nikolić i predsednik Kine Si Đinping, Peking, 30. mart 2017\nPrema osmoj reviziji aranžmana sa Međunarodnim monetarnim fondom (MMF), Srbija je do kraja marta trebalo da raspiše tender za privatizaciju ili strateško partnerstvo. RTB Bor trenutno ne pravi gubitke, čemu su doprinele povoljne cene bakra na međunarodnom tržištu, pa je preporuka MMF-a, ali i Fiskalnog saveta da se iskoristi povoljan trenutak za konačno rešavanje statusa ovog preduzeća. Kao jedan od interesenata najavljena je kineska kompanija Zijin Mining Group Co. Ltd., sa čijim se predstavnicima u Beogradu sastao predsednik Srbije.\nJedan od najvećih kineskih proizvođača zlata, druga kompanija po veličini u proizvodnji bakarne rude i treća u proizvodnji rude cinka, navela je da "ima ozbiljne razvojne planove za RTB Bor, ali i za ceo region", i izrazila nameru da uloži više stotina miliona dolara u modernizaciju proizvodnje i restrukturiranje kompanije.\nU protekle dve godine više puta je iz Srbije najavljivana zainteresovanost kompanija iz Kine, te Rusije i Kanade za RTB Bor, pa stručnjaciocenjuju da bi pre slavlja valjalo sačekati raspisivanje tendera i njihovu prijavu.\n"Ovaj početak u kome ne znamo tačno šta se namerava uraditi, ne obećava mnogo jer je inače kod nas do sada u tim velikim poslovima Vlada radila vrlo netransparentno, pa smo ponekad doznali da je ulaženo loše, bilo je dosta i sporova u kojima smo izgubili i tako dalje", podvlači Kovačević.\nPodsećamo, prva dva pokušaja privatizacije RTB Bora propala su jer kupci nisu ispunili finansijske obaveze, dok se na treći tender za prodaju kombinata niko nije javio. Sada, najavu zainteresovanosti kompanije Zijin, Dragana Mitrović, profesorka beogradskog Fakulteta političkih nauka i nekadašnja savetnica u jugoslovenskoj ambasadi u Pekingu vidi kao dobru vest, ali ističe da su srpskoj privredi potrebne direktne kineske investicije.\nPrva dva pokušaja privatizacije RTB Bor su propala\n"Zainteresovanost ove kompanije je dobra, kao i zainteresovanost bilo koje druge ozbiljne svetske kompanije. Naravno, ona nastupa strateški, kao i druge velike kineske državne korporacije, u sadejstvu i da bi realizovala i druge krupne ekonomske i političke interese države", navodi Mitrović.\nŠta je stvarni i krajnji cilj Kine – pitanje je koje se, pre svega iz Berlina, ali i Brisela može čuti od kada je ova zemlja inicirala uspostavljanje foruma "16 plus jedan" u cilju intenziviranja saradnje sa 11 zemalja članica Evropske unije i pet balkanskih država u oblasti investicija, transporta, finansija, nauke i kulture.\nPrvi samit održan je u Varšavi 2012. godine, na kom je tadašnji kineski premijer Ven Đabao najavio niz projekata za podsticanje saradnje, kreditnu liniju od 10 milijardi dolara, kao i osnivanje fonda za investicije i saradnju Kine sa evropskim zemljama. Drugi samit održan je u Bukureštu 2013., a iste godine Kina je lansirala starteški megaprojekat "Jedan pojas i jedan put", odnosno zajedničku izgradnju savremenog "Puta svile", kako je nazvan planirani prodor Kine na evropsko tržište - morskim putem do kupljene luke u Solunu, pa preko Grčke, Srbije do Budimpešte i dalje prema centralnoj Evropi, do tržišta koje ima oko 550 miliona stanovnika sa dobrom platežnom moći, na kome Kina može da plasira svoju robu.\n"Brisel zazire od kineskog uticaja na unutrašnjopolitičke tokove u Uniji kroz jačanje kineske ekonomske moći u zemljama članicama, kao što je recimo Grčka. Zazire i od toga da će ove zemlje narušiti solidarnost i jedno zajedničko nastupanje u usvajanju deklaracija kada su u pitanju odnosi Unije sa Kinom ili prosto remećenje te spoljnopolitičke harmonije i zajedničke spoljne politike. Takođe, kada su u pitanju zemlje kandidati, Brisel zazire od tog alternativnog modela i mogućnosti koje Kina nudi", kaže Dragana Mitrović.\nSrbija se na putu ka članstvu u EU, prema porukama njenih zvaničnika, zalaže da "što više bude deo kineskog projekta". Nakon što je u decembru 2014. Beograd bio domaćin samita "16 plus 1", Aleksandar Vučić je prošle godine u Pekingu predložio da se u Srbiji održi i naredni Forum inicijative "Jedan pojas - jedan put za međunarodnu saradnju".\n"Mi smo jedna od najmanjih zemalja ovde. Znam da ovo nije skromno s moje strane, ali dobrodošli ste u Srbiju", naveo je Vučić u obraćanju učesnicima Foruma na jezeru Jenći u blizini Pekinga.\nPrvi prekogranični projekat u okviru kineskog "Novog puta svile", koji zajednički realizuju Srbija, Mađarska i Kina, je modernizacija pruge Beograd-Budimpešta. Radovi su počeli dan nakon što je portparolka Evropske komisije Maja Kocijančič saopštila da to telo razmatra da li je ovaj projekat u skladu sa pravilima Evropske unije o konkurentnosti.\nOd prošlogodišnjeg samita "16 plus jedan" koji je održan u Budimpešti, sve su učestalije kritike Berlina i Brisela da aktivnosti Kine negativno utiču na jedinstvo Unije i strateške izbore kako sadašnjih, tako i potencijalnih članica. I sam šef diplomatije Srbije Ivica Dačić nagovestio je, iako ne direktno (i u paketu odnosa Beograd – Moskva), da ima zamerki koje stižu iz Brisela i na relaciju Beograd – Peking.\n"Mi se kao i obično nalazimo na jednom raskršću i pred izazovom šta ćemo odabrati i do koje mere. Naše je da tu mudro postupamo i da koristimo prilike koje nam se pružaju, ali da se pritom vidi da jasno znamo kuda idemo i šta želimo. U tom smislu, onda ne bi bilo nikakve bojazni", navodi Dragana Mitrović.\nJedanaest članica EU i pet balkanskih država: Srbija, BiH, Makedonija, Crna Gora i Albanija, kinesku inicijativu vide kao šansu da privuku kineski novac za izgradnju puteva i železnica. Zapadni kritičari pak ocenjuju da su zemlje regiona u poslednjih pet godina od Kine dobile mnogo obećanja i malo opipljivih rezultata. Kako navodi "Forbs" osim mosta u Srbiji i dva puta u Makedoniji, ništa nije završeno. Entuzijazam je, kako piše Rojters, i dalje veliki u zemljama poput Srbije, koje nemaju pristup evropskim fondovima.\nUz ovo, kako navodi Dragana Mitrović sa Fakulteta političkih nauka, "naše su vlasti tradicionalno sklone upotrebi spoljne politike u dnevno političke svrhe".\nTako su, samo od početka ove godine, srpski i kineski predsednik razmenili već nekoliko, što rođendanskih, što prazničnih čestitki, uz poruke o "čeličnom i neuništivom prijateljstvu dve zemlje", ljubavi i uzajamnoj podršci, te druge epitete neprimerene diplomatskom rečniku.\nSi Đinping u Železari\nNakon što je 2016. posetio Srbiju, Si Đinping prihvatio je Vučićev poziv da dođe ponovo. Uz njega, u Beograd su poslednjih godina dolazili najviši kineski rukovodioci, a na najvišem nivou je bilo i uzvratnih poseta. Formiran je i Nacionalni savet za koordinaciju saradnje sa Ruskom Federacijom i NR Kinom, na čijem je čelu bivši predsednik Srbije Tomislav Nikolić. Ukinute su turističke vize za građane Srbije u Kini (za turistički boravak do 30 dana), i uveden je direktan let Beograd - Peking.\n"Prijateljstvo" dve države, koje datira još iz vremena kada su pripadale bloku socijalističkih zemalja, te i posle raspada Jugoslavije kada Kina nije priznala Kosovo i glasala protiv njegovog članstva u UNESKO-u, a Srbija, sa druge strane, podržala "politiku jedne Kine", prema oceni dela stručne javnosti, nije u srazmeri sa ekonomskim interesima Beograda.\nKineski model plasmana kapitala, za razliku od drugih zemalja koje direktno investiraju u Srbiju, počiva uglavnom na omogućavanju kredita koji daje uz uslov da njene firme, realizuju finansirane projekte.\nTako je bilo sa izgradnjom beogradskog mosta, koji je povezao Zemun i Borču. Pupinov, ili popularno "kineski" most otvoren je 2014. a njegova izgradnja, suprotno utisku stvorenom u javnosti, finansirana je iz kredita koji je dao zvanični Peking, a izgradila ga je kineska firma.\n"U dosadašnjim poslovima koje smo obavili sa Kinom, mislim da je veći problem što je sa naše strane umešana politika u ekonomiju, a nedovoljno analizirano koliko je za nas koristan posao. Na kineskoj strani to nisam primetio. Njima je svakako cilj da održe veliku ekspanziju izvoza i zato oni izlaze sa nekoliko tih krupnih ideja, a mi smo se ovde našli kao neko ko je neke ideje lako prihvatio, da oni plasiraju novac, da oni urade poslove i da urade po ceni koju oni određuju", navodi ekonomista Milan Kovačević.\nNakon što je američki "US Steel", izašao iz smederevske Železare, čeličanu je 2016. godine za 46 miliona dolara, kao jedini učesnik na tenderu, preuzela kineska kompanija "Hestil”. Kupili su imovinu koja uključuje i 500 hektara zemlje i luku Smederevo na Dunavu koja se nalazi na koridoru od luke Solun koju je Peking zakupio na 100 godina, ali ne i radnike sa svim obavezama uključujući i dugove.\n"Kina je uložila milijarde dolara u neke druge zemlje, grupacije formata saradnje ’16 plus jedan’, a kod nas je uložila samo pedesetak miliona dolara u Železaru Smederevo. Do sada je prisutna uglavnom kao investitor u stratešku transportnu ili energetsku infrastrukturu u tačkama koje se poklapaju sa njenim širim interesima u ovom delu sveta, da bude ekonomski prisutna, da povezuje svoje koridore koje je ona osmislila i zacrtala, a malo smo je videli kao partnera tamo gde su naši interesi i naše potrebe", kaže Dragana Mitrović.\nZebnja od prodora kineskih korporacija, na koji su Nemačka, Francuska i Italija odgovorile zajedničkom inicijativom da se uvede stroža procena stranih preuzimanja evropskih kompanija, pojačana je rastućom centralizacijom moći u Pekingu. U danu kada je prihvatio poziv da još jednom dođe u Srbiju, Si Đinpingu je otvoren put za doživotnu vladavinu. Ovakvom kineskom Ustavnom amandmanu bezuspešno su se usprotivili liberalni aktivisti, koji promenu vide kao vraćanje na eru komunističkog lidera Mao Cedunga, čija je politika vladavine jednog čoveka dovela Kinu do gladi, haosa i političke stagnacije.\nOd početka ove godine, predsednik Srbije više se puta dopisivao predsednikom Kine. Si Đinping čestitao je Vučiću Dan državnosti (15. februar), a potom i rođendan, dok je predsednik Srbije uzvratio čestitkama povodom kineske Nove godine i pozivom predsedniku Kine da ponovo poseti Srbiju, što je ovaj prihvatio.\nInstitut EU: Problematični ugovori sa Kinom\nVučić i Đijendžu za bolje odnose Srbije i Kine


Beograd je u poslednje tri godine dosta napredovao – Info M\nPočetna / Vesti / Beograd je u poslednje tri godine dosta napredovao\nBeograd je u poslednje tri godine dosta napredovao\nN. Stanković 14. августа 2017.\tVesti Ostavite komentar 752 pregleda\nU poslednje tri i po godine ova gradska vlast trudila se da manje priča, a više radi, što se može uočiti na svakom koraku i Beograd danas drugačije izgleda, rekao je zamenik gradonačelnika Andreja Mladenović gostujući na TV „Pink”.\nMladenović je naglasio da se u periodu koji je iza nas dogodilo mnogo pozitivnih promena u glavnom gradu, i to u svim segmentima. Iza sebe imamo dobre rezultate ali i konkretne planove za narednih deset godina, poručio je zamenik gradonačelnika.\nS tim u vezi, on je ocenio da što se tiče opozicije, niko nije izašao sa konkretnim programom i predlozima kako ovaj grad učiniti boljim, niti sa idejom šta je za Beograd dobro ili šta je važno uraditi sa infrastrukturom.\n– Jedino o čemu se govori jeste ko će biti kandidat, ali to nije ništa novo, takva situacija je bila i povodom predsedničkih i parlamentarnih izbora. Trebalo bi se usredsrediti na bitne stvari – kako unaprediti život Beograđana, kako privući turiste u prestonicu i koje su to mere koje treba da primenimo kako bi Beograd, kroz pet ili deset godina, postao grad ravan svetskim metropolama – istakao je Mladenović.\nOn je podsetio da su javna komunalna preduzeća 2013. i 2014. godine bila u ozbiljnoj finansijskoj krizi i da su bila prinuđena da uzimaju nepovoljne kratkoročne kredite kako bi bila u mogućnosti da isplate zarade radnicima.\n– Sva javna preduzeća, osim GSP-a, sada pozitivno posluju, a da nismo uzeli ni dinar kredita. Na poslednjoj sednici Skupštine grada reprogramom kredita došli smo do dodatnih 20 miliona evra, a da se ukupno zaduženje nije povećalo. Kredit će biti upotrebljen za podzemne garaže, rekonstrukciju ulica Kneza Miloša, Cara Dušana i drugih većih ulica. Iza sebe imamo dobre rezultate i konkretne planove za narednih deset godina – ponovio je Mladenović.\nU prilog tome Mladenović je istako činjenice da je samo u protekla dva meseca otvoreno mnogo velikih gradilišta, pre svega, to su Bulevar oslobođenja i Trg Slavija, naglasivši da će se truditi da svi radovi budu završeni u predviđenim rokovima i da početak školske godine prođe što lakše i bezbednije.\nKako je podsetio, Bulevar oslobođenja je rađen krajem osamdesetih godina, a Ruzveltova devedesetih godina i bilo je krajnje vreme da se uradi detaljna rekonstrukcija.\n– Leva strana Bulevara oslobođenja završena je 15 dana pre planiranog roka i sada smo započeli radove na desnoj strani. Prošle nedelje započeti su radovi na Trgu Slavija, tako da sada imamo dva koridora, jedan iz Makenzijeve ka Ulici kralja Milana i drugi koji spaja Bulevar oslobođenja i Nemanjinu. Reč je o veoma ozbiljnim i detaljnim radovima, držimo se zadatih rokova i insistiramo da kod izvođača ne bude zastoja – rekao je Mladenović.\nOn je dodao da su pre mesec dana započeti radovi u Ulici Bore Stankovića, kao i radovi na vodovodnoj mreži u Kralja Milana.\n– Za Beograđane je od izuzetnog značaja i početak radova na Brankovom mostu. Desna strana od Novog Beograda ka centru grada dugo je bila zatvorena za pešake i sada su u toku pripremni radovi. Doći će do izmene u režimu saobraćaja, krajnja leva traka od Novog Beograda ka gradu će biti otvorena, kao i jedna traka iz suprotnog smera – rekao je zamenik gradonačelnika i naglasio da se pored poštovanja rokova insistira i na kvalitetu radova kako se ne bi dogodilo da posle kratkog vremena neka deonica mora ponovo da se radi.\nMladenović je naglasio da je veoma važno da grad ima dobru saradnju sa građanima kada je reč o velikim projektima, da oni pokazuju strpljenje, ali i da je potrebno da se informišu na sajtovima „Beokoma” i Grada Beograda o svim izmenama u saobraćaju kako bi se izbegle gužve.\nOn je istakao i da se čini sve kako bi Beograd dobio novo lice.\n– Rekonstruisano je preko 120 fasada, nastavićemo sa takvim radovima, a planom je predviđeno da bude obnovljeno oko 200. Trg Slavija će dobiti novi izgled, sa novim parkom koji će se izgraditi ispred Narodne banke, što će biti jedno od reprezentativnih mesta i jedan od simbola grada – kazao je Mladenović.\nGovoreći o snabdevanju Beograđana vodom, zamenik gradonačelnika je kazao da se tokom velikih vrućina ona neracionalno troši i još jednom apelovao na sugrađane da budu solidarni kako bismo svi imali normalno vodosnabdevanje.\nPrethodno Preispitani kapaciteti u 17 predškolskih ustanova\nSledeće Gorela deponija u Topoli


Budžet Srbije: preko 600 miliona evra za vojne nabavke\nHelikopteri H145M Vojske Srbije na vežbi "Odgovor 2021" (foto: vs.rs)\nRebalans državnog budžeta koji je prošle sedmice Vlada Srbije prosledila zakonodavnoj vlasti na usvajanje predviđa drastično povećanje odbrambenog budžeta za oko 44% sa 102.554.803.000 dinara na 147.901.812.000 dinara.\nRadi se o planu koji je predsednik Aleksandar Vučić najavio 6. marta nakon sednice Saveta za nacionalnu bezbednost. On je najavio drastično povećanje nabavki za vojsku, da će se nabaviti helikopteri i da će se o tome razgovarati sa "francuskim i ruskim prijateljima".\nZato je očekivano najveći deo dodatnog novca predviđeno da se potroši za nabavke naoružanja i vojne opreme koje su u budžetu predviđene klasifikacijom 412: mašine i oprema.\nDirektno za modernizaciju pre rebalansa budžet za tekuću godinu bio je 22.338.216.000 dinara, a sada je dostigao 60.201.546.000 dinara. Velike brojke naše javno mnjenje lakše ocenjuje u evrima i zato preračunato u tu valutu novo naoružanje biće plaćeno oko 512 miliona evra.\nZatim u odbrambenom budžetu ima još nekoliko mesta gde je predviđena klasifikacija 512 za poseban fond za unapređenje napređenje stanja u oblasti naoružanja i vojne opreme i održavanje sredstava za što je budžet povećan sa sa 500 miliona na 1.319.084.000 dinara.\nOstao je neizmenjen budžet za modernizaciju i remont od 8.468.558.000 dinara koji je dobrim delom odnosi na program MiG-29: prepravku 11 jednoseda na standard MiG-29SM.\nU nedostatku zvaničnih informacija moramo da cenimo da se radi o tom poslu jer je planovima za period 2021-2023 predviđeno da se taj deo budžeta drastično redukuje u predstojeće dve godine na identičan iznos od 836 miliona dinara što je manje od 10%\nRazlika se pretpostavljamo odnosi na završetak plaćanja za glavni deo posla modernizacije na kojoj radi rusko preduzeće RSK MiG na aerodromu Batajnica.\nKada se zbroje sve predviđene nabavke po klasifikaciji 512 dobija se posle rebalansa iznos od 70.847.495.000 dinara odnosno oko 602,55 miliona evra.\nDramatičan porast budžeta za nabavke sasvim sgiurno ima u pozadini nameru da se uđe u nove ugovore za nabavku složenih borbenih sistema koji koštaju stotine miliona evra.\nNema potvrda šta bi to sve moglo biti, ali predsednik Aleksandar Vučić je ranije najavljivao nastavak nabavki od Erbasa, što je moglo da znači još helikoptera H145M pored pet koje sada ima Vojska Srbije i četiri MUP Srbije.\nNajava da se radi o francuskoj tehnici ukazuje na sasvim novi plan da se nabave Erbasovi H215M ili H225M poznati po imenu Super Puma. To su jedini proizvodi Erbasove fabrike u Marinjanu kod Marseja koji mogu da se predstave kao francuski.\nPostoje i letelice manje kategorije, ali za sada Vojska Srbije ima veliki broj starih, ali korisnih Gazela. U prilog pretpostavci da se radi jednom od te dve varijante Super Pume ide činjenica da su one već na listi aktuelnih nabavki, ali za policiju. Tri komada H215 ugovorena su 2019. za 11.637.849.496,35 dinara (oko 98,98 miliona evra).\nErbas H215 nemačke policije. Tri takva helikoptera naručena su za MUP Srbije 2019. godine (foto: airbus.com)\nPo nameni i nosivosti H215M i H225M su ekvivalenti Mi-17V-5 koji Srbija ima u pet primeraka. Ako se ne nastavi popuna sa Mi-17V-5 biće to neobičan potez, ali vrlo je nejasno zašto bi se paralelno nabavljala tehnika iste klase od dva proizvođača.\nAko isključimo takvu mogućnost možemo da procenimo da će nastavak nabavke iz Rusije da se odnosi na možda dodatne Mi-35M jer su četiri primerka koja sada lete premalen broj za razumno planiranje obuke i ekonomično održavanje na duži rok.\nJedna od novih informacija koja je posredno došla u medijski prostor je nabavka još dve baterije sistema PVO Pancir-S1E pored jedne koja je u naoružanju od prošle godine.\nDeo dodatnog novca za nabavke svakako će otići za ranije planirano finansiranje već realizovanih nabavki, zatim ugovore sa javnim preduzećem Jugoimport-SDPR iz decembra prošle godine i marta ove godine za nabavku domaće ratne tehnike.\nVrlo je neobično što se u vestima ministarstva odbrane vidi da je potpisnik ugovora sa trećim domaćim preduzećima Jugoimport-SDPR jer nije praksa da se takvi poslovi ugovaraju posredno.\nTo su očekivane nabavke jer je veliki raskorak između čestih javnih prikazivanja nove tehnike i činjenice da su u naoružanju male količine na primer samo 6 Lazara 3, 10 Miloša, jedna baterija od 6 samohodnih oruđa M15 (Nora-B52) kalibra 155 mm. Najavljene su tokom\nove godine nabavke 24 Lazara 3, 20 Miloša, još dve baterije M15.\nVozila Miloš u pogonu "Borbenih složenih sistema“ u Velikoj Plani (foto: mod.gov.rs)\nTrenutno postoje samo nulte serije modernizovanog višecevnog lansera raketa Oganj i komandnog i izviđačkog vozila BOV-KIV i predstoji rad na povećanju broja tih sredstava naoružanja.\nU domenu avijacije do sada nije završen ni prototip modernizovanog jurišnika Orao posle pet godina rada. Na izložbama se vidi samo platforma za lansiranje rakete VRVZ-200 koja je u istraživačkoj fazi rada i funkcionalni model aviona sa novim senzorim.\nZatim, još nema potvrde da je funkcionalno naoružanje za Erbasov H145M koje je za strani softver i nosače projektovano u Srbiji. Modernizovana Gazela je takođe samo u fazi sredstva za izložbe sa maketama naoružanja.\nZa te projekte biće potrebno puno novca, rada i vremena i rebalans budžeta je potreban za nastavak modernizaciije.


Izvor: SrbijaDanas.com, 14.Maj.2021, 09:04\nDžamal Marej i Vil Barton su povređeni, ali tu je Fakundo Kampaco. Plejmejker Denvera koji je tokom sezone stigao iz madridskog Reala odlično se uklopio u igru Nagetsa, a sjajnu saradnju ima sa Nikolom Jokićem, najkreativnijim centrom u NBA.\nArgentinac i Srbin iskreirali su vrlo atraktivnu akciju i na meču sa Minesotom, kada je Kampaco kroz noge vratio loptu Jokića, a Nikola je zatim asistirao Dru Gordonu. Pošto nije bilo poena, najbolji igrač Nagetsa je morao da se pobrine za nove poene (pogledajte akciju na 2:55 minuta video klipa).\nDenver je slavio u Mineapolisu sa 114:103, a Jokić je zabeležio 31 poen, 14 skokova i...\nPosle odlaska iz CSKA, Amerikanac imao opciju da ode u redove Nagetsa..Na leto 2020. godine Majk Džejms je potpisao ugovor na tri godine sa CSKA i tako postao jedan od najplaćenijih igrača u Evroligi. Ove sezone je na 27 mečeva u Evroligi, kao član CSKA, imao prosek od 19,3 poena, 3,2 skoka i 5,7...


Zbog opstrukcije opozicije, skupština Srbije na dvonedeljnoj pauzi\nPredsednica republičkog Parlamenta Slavica Đukić Dejanović odlučila se za prekid rada pošto su se poslanici opozicije ponovo neprestano javljali da reklamiraju povredu Poslovnika. Građani ne moraju da gledaju kako se ugrožava dostojanstvo Parlamenta, ocenila je Slavica Dukić Dejanović i zatim naglasila da je potrebno da se poslanici malo odmore, da razmisle o tome koliko je za građane i Srbiju značajan dnevni red ove sednice i da posle pauze dođu da korektno rade jer skupštinski dan košta četiri miliona dinara, a Parlament je već za četiri dana rada potrošio 16 miliona dinara.\nVicepremijer Božidar Đelić optužio je Srpsku radikalnu stranku i narodnjačku koaliciju da nastupima u parlamentu pokazuju da su krenuli u rušenje institucija. Ova farsa je morala biti prekinuta, rekao je Đelić i dodao da to nije lako, da je ovo loš dan za parlamentarizam i za demokratiju i izrazio uverenje da građani dobro znaju ko je to uradio.\nOpstrukcija rada republičkog Palamenta nastala je i zbog nezadovoljstva radikala i narodnjaka verifikacijom odborničkih mandata u Skupštini Beograda, čime su izgubili mogućnost da preuzmu vlast u glavnom gradu. Odbornici Demokratske stranke, Socijalističke partije i Liberalno demokratske partije izabrali su Branislava Belića za predsednika Skupštine Beograda, koji je najavio da će za sedam dana biti konstituisana i izvršna vlast u glavnom gradu.\nOpozicija nije želela da prisustvuje konstitutivnoj sednici, ocenivši da je Belić u sukobu interesa zato što je izabran i za predsednika opštine Savski venac, našta je Belić posle sednice gradske Skupštine izjavio da će podneti ostavku na mesto predsednika opštine Savski venac.\nDemokrate i socijalisti najavljuju da će za sedam dana biti formirani i izvršni organi vlasti u Beogradu, a kandidatk Demokratske stranke za gradonačelnika Dragan Đilas ocenio je da je taj rok sasvim dovoljan da se postignu sva potrebna rešenja oko principa nove vlasti, kadrovskih postavljenja i svega što je neophodno da bi vlast u Beogradu počela da funkcioniše.


Simfonijski orkestar obradovao putnike voza "Soko"! (VIDEO) : Nadlanu.com\nObjavljeno 21. jun 2022. / 20:50:49\nPovodom Svetskog dana muzike, 21. juna, Srbija voz i Vojvođanski simfonijski orkestar priredili su danas putnicima brzog voza ,,Soko“ nesvakidašnje iznenađenje: mini-koncert tokom putovanja!\nSastav od dvanaest muzičara uživo je izveo nekoliko kompozicija i omogućio putnicima da uživaju u omiljenim delima klasične muzike tokom vožnje od Novog Sada do Beograda, kroz popularni „fleš mob“.\nRoman Bugar, direktor Vojvođanskog simfonijskog orkestra, podsetio je da Svetski dan muzike okuplja muzičare, profesionalce i amatere, ističe širinu i raznolikost muzičkih praksi, kao i različite muzičke žanrove.\n,,Koncerti se ovog dana održavaju na ulicama, trgovima, parkovima, dvorištima i drugim javnim mestima koja okupljaju veliki broj ljudi, ali ovo je prvi put da nastupamo u vozu. Verujem da je ovo originalan način da nakon uspešne koncertne sezone proslavimo ovaj praznik zajedno sa građanima,“ dodao je Bugar.\nNovi direktor Srbija voza Ivan Bulajić istakao je da je koncert još jedan način zbližavanja dva grada.\n,,Svetski dan muzike obeležava se manifestacijama na brojnim lokacijama i u Beogradu i u Novom Sadu, a mi smo odlučili da otvorimo jedan potpuno neočekivani prostor za uživanje u muzici – brzi voz koji povezuje ova dva grada. Zahvaljujemo se našim gostima iz Vojvođanskog simfonijskog orkestra koji naš voz Soko pretvorili u simfoniju u pokretu i pomogli nam da novom emocijom još više zbližimo Novi Sad i Beograd i da zajedno kreiramo nove i lepe uspomene na putovanja železnicom,“ izjavio je Bulajić.\nSvetski dan muzike obeležava se na simboličan datum, 21. juna - prvog dana leta. Kao praznik je uspostavljen 1982. godine u Francuskoj, a danas je međunarodni muzički događaj koji se slavi u više od 120 zemalja sveta.\nFoto: Vojvođanski simfonijski orkestar\nbeogradbrzi vozIvan Bulajićnovi sadRoman Bugarsrbija vozsvetski dan muzikevojvođanski simfonijski orkestar


Svečano obeležen početak radova na izgradnji "Industrijsko-tehnološkog parka Vršac"\nSvečano obeležen početak radova na izgradnji “Industrijsko-tehnološkog parka Vršac” – Personal magazin\nSvečano obeležen početak radova na izgradnji “Industrijsko-tehnološkog parka Vršac”\nPredsednik Izvršnog veća AP Vojvodine, šef delegacije Evropske komisije u Srbiji Žozef Ljoveras i predsednik Opštine Vršac Čedomir Živković u sredu su u Vršcu svečano obeležili početak radova na izgradnji…\nPredsednik Izvršnog veća AP Vojvodine, šef delegacije Evropske komisije u Srbiji Žozef Ljoveras i predsednik Opštine Vršac Čedomir Živković u sredu su u Vršcu svečano obeležili početak radova na izgradnji infrastrukture u Tehnološkom parku Vršac.\nZa projekat “Industrijsko- tehnološki park Vršac” Evropska unija je izdvojila 2,7 miliona evra, a oni će biti usmereni u izgradnju sistema vodosnabdevanja, kanalizacije, unutršanje mreže puteva, parking prostora i rasvete. Opština Vršac je uz finansijsku podršku Fonda za kapitalna ulaganja AP Vojvodine i Kancelarije za investiciconi plan pripremila ovaj projekat, u kojem su učestvovali i Elektrovojvodina i Telekom.\nPredsednik dr Bojan Pajtić je rekao da zahvaljujući zajedničkom projektu Opštine Vršac i Fonda za kapitalna ulaganja AP Vojvodine, Evropska komisija je dala podršku za njegovu realizaciju. Ovo je najveći do sada projekat u Srbiji, istakao je predsednik Pajtić i dodao da mi to doživljavamo kao priznanje i podršku u našem zalaganju za Evropsku Srbiju i Vojvodinu, kao podršku u osnaživanju privrede, što znači podršku u otvaranju novih radnih mesta.\nIzvršno veće AP Vojvodine do sada je preko Fonda za kapitalna ulaganja u Opštinu Vršac uložilo preko 750 miliona dinara.- Manje ili više i u druge vojvođanske opštine se ulagalo, jer naš cilj i jeste ravnomeran, policentrični razvoj, koji svima može doneti samo boljitak. – Vršac nije samo regionalni centar Vojvodine, već i privredni zamajac, jer sa ovim tehnološkim parkom će se do kraja sledeće godine zaposliti 1.000 ljudi, a u drugoj fazi izgradnje otvoriće se još radnih mesta.- Danas smo svedoci da u Srbiju i Vojvodinu vredi ulagati, jer su za ulaganje u ovaj park zainteresovane mnoge ino kompanije, a oko 1.800 stranih investitora je do sada uložilo u Vojvodinu. Ovo je dokaz i potvrda da povoljna poslovna klima odgovara stranim ulagačima, koje pozivamo na saradnju- rekao je na kraju predsednik Pajtić.\nŽozef Ljoveras je istakao da je svima cilj da se nađemo pod zastavom Evropske unije, kao jedne velike porodice, koja zajedno gradi budućnost. Ekonomski razvoj svake države počinje od početka, zato je ovaj projekat veoma važan za sve, jer je on jedan od 100 projekata koje su razmotrili članovi Evropske komisije, a izabrana su četiri među kojima je i ovaj.\nČedomir Živković je objasnio da će radovi na tehnološkom parku biti završeni za 18 meseci, a u prvoj fazi izgradnje prostiraće se na 10 hektara, dok će se potom nastaviti sa izgradnjom i druge faze, koja će se nalaziti na još 20 hektara.\nSvečano obeležen početak radova na izgradnji “Industrijsko-tehnološkog parka Vršac” was last modified: July 4th, 2009 by Redakcija\nAP VojvodinaFond za kapitalna ulaganjaTehnološki park VršacVršac\nDell Studio XPS 16 sa digitalnim TV tjunerom\nEXIT Limited Edition računari u najavi


Savladajte osnove Excel-a uz besplatan mini-kurs na Webiz Edu platformi - Webiz\nKoliko puta ste bili u situaciji dok radite u Excel-u, da se susretnete sa naizgled jednostavnim problemom koji ne možete sami da rešite? Primena Excel-a je u velikoj ekspanziji u svim aspektima poslovanja zbog izuzetnih mogućnosti koje ovaj program pruža, ali i dalje zadaje velike glavobolje svojim korisnicima.\nOvaj “mini-kurs”je osmišljen tako da Vam omogući da steknete osnovna znanja iz Excel programa, bez kojeg se danas ne može zamisliti nijedan posao, od kreativnog do operativnog.\nU poslovnom okruženju je poznavanje Excel-a neophodno, a sa ovim kursem dobijate odličan temelj znanja, koje će Vam pomoći da ovladate funkcijama veoma korisnog programa.Kurs je u potpunosti besplatan, sve što je potrebno je da se registrujete na Webiz edukativnoj plaftormi ,ukoliko to do sada niste uradili!\nNenad Ilić radi na poziciji Account Manager/Innovation Lead u DIRECT MEDIA United solutions i kao neko ko je na izvoru inovacija u advertajzing industriji, Nenad u kolaboraciji sa inovativnim preduzetnicima vidi budućnost rasta obasektora.\nUjedno je posvećen iznalaženju novih modela za unapređenje poslovanja agencija, klijenata, kao i komunikaciju brendova.Sa jakim finansijskim background-om, iz sveta finansija, brojeva i tabela, prešao je u svet marketinga.\nNenadova supermoć je Excel, a u okviru “SmartEdu” akademije, zajedno sa svojim partnerima, obučio je više od 3.000 ljudi za rad u ovom fenomenalnom programu.


Informacija o statusu Crne Gore u Akcionom planu za članstvu - MAP\nDatum objave: 10.09.2014 10:42 | Autor: mod\nAkcioni plan za članstvo - MAP, ustanovljen na NATO samitu u Vašingtonu 1999. godine, osmišljen je u cilju adekvatne pripreme država aspiranata za članstvo u NATO i predstavlja poslednju stepenicu ka punopravnom članstvu. Temelji se na članu 10 Vašingtonskog ugovora koji omogućava proširenje NATO-a u Evropi, ali i predviđa poseban mehanizam i procedure koje moraju da prođu države aspiranti za članstvo. Samo učešće u MAP-u ne garantuje članstvo, i nije unaprijed određen broj ciklusa do upućivanja poziva za pristupanje Savezu.MAP podrazumijeva izradu godišnjih nacionalnih programa, i vremesnki je neograničen. Godišnji ciklus se završava usvajanjem Izvještaja o napretku (Progress Report), koji moraju da prihvate sve države članice Alijanse.\nCrna Gora je pristupila MAP-u na sastanku ministara vanjskih poslova Alijanse, 4. decembra 2009. godine.\nPrvi Godišnji nacionalni program Vlada Crne Gore je usvojila 16.09.2010. godine, a 28.10.2010. god, predstavljen je na sastanku NAC-a, u Briselu, čime je zvanično otpočela njegova implementacija. Pozitivno su ocijenjene dotadašnje aktivnosti Crne Gore na putu evroatlantskih integracija i značajan napredak koji je Crna Gora ostvarila nakon obnove nezavisnosti i učlanjenja u Partnerstvo za mir 2006. godine. Posebno je naglašena uloga Crne Gore u jačanju regionalnog mira i stabilnosti na Zapadnom Balkanu i njena opredijeljenost za dalje jačanje dobrosusjedskih odnosa. Prvi polugodišnji Izvještaj o implementaciji ANP Vlada je usvojila 24.02.2011. koji je potom poslat u Brisel ekspertima NATO. Na osnovu ovog izvještaja, kao i na osnovu procjena ekspertskog tima koji je boravio u Crnoj Gori od 14-18. marta 2011. radi procjene aktivnosti na implementaciji obaveza iz ANP, sačinjen je poseban Izvještaj o procjeni prvog ANP koji je razmatran 27. juna 2011. u Briselu, na na nivou ministara vanjskih poslova i ministara odbrane .\nDrugi ciklus MAP je započeo predstavljanjem II ANP u Briselu, 18. oktobra 2011. godine. Saveznici su ocijenili da je Crna Gora uspješno sprovodila zacrtane reformske ciljeve, koji se prvenstveno odnose na političko-ekonomska i vojno-odbrambena pitanja. Takođe, ocijenili su da je Crna Gora nastavila da igra pozitivnu ulogu u regionu i da doprinosi globalnoj bezbjednosti učešćem u ISAF misiji.\nU izradi Drugog ANP-a, uvažene su sugestije NATO-a i on je ocijenjen kao ambiciozan, ali i realan. Posebna pažnja je posvećena sprovođenju ključnih reformi u oblasti vladavine prava i vojno-odbrambenoj i bezbjednosnoj oblasti, kako bi se dostigli puni standardi NATO-a.\nVlada Crne Gore je 01. marta o/g, usvojila Izvještaj o implementaciji drugog ANP, koji čini osnovu za evaluaciju sprovođenja MAP-a. Prilikom njrgovog razmatranja, na Sastanku NAC+1, 27. juna 2012. godine, zemlje članice su pozitivno ocijenile napredak Crne Gore na putu ka NATO i dale snažnu podršku za nastavak reformi i modernizacije odbrambenog sistema. Prioritet Crne Gore na planu evro-atlantskih integracija je dalja implementacija NATO standarda, uključujući razmjenu tajnih podataka, uspostavljanje Vojno-obavještajne službe i dostizanje interoperabilnosti sa NATO kroz implementaciju Partnerskih ciljeva.\nPošto je uspješno okončala drugi ciklus MAP-a, Vlada Crne Gore je usvojila Treći Godišnji nacionalni program, 11. oktobra 2012. godine. Nakon toga slijedi njegovo prezentovanje u Briselu, 30. oktobra 2012.godine, kada će i zvanično otpočeti implementacija trećeg ciklus MAP-a.\nU trećem Godišnjem nacionalnom programu, usvojenom 11. oktobra 2012. i prezentovanom u Briselu, 30. oktobra 2012. godine, zadržano je kao prioritet, učešće u NATO, UN i EU međunarodnim misijama. Najveći značaj se pridaje angažovanju u misiji ISAF u Avganistanu. U okviru ove misije, a kao primjer projekta „pametne odbrane“ na regionalnom nivou, pripadnici Vojske Crne Gore su zajedno sa kolegama iz zemalja članica Američko-jadranske povelje (A5) i Slovenije, obučavali pripadnike snaga bezbjednosti Avganistana u Školi vojne policije u Kabulu.\nCrna Gora je nastavila sa implementacijom Partnerskih ciljeva kroz razvoj i učešće u nizu NATO projekata poput projekta Regionalni pristup vazdušnoj odbrani na Balkanu – BRAAD, Sajber odbrane kroz Program Nauka za mir, Inicijative za izgradnju integriteta.\nU cilju ispunjenja važnog kriterijuma i kao objektivna potreba, u februaru 2013. godine, formirano je Odjeljenje za vojno-obavještajne i bezbjednosne poslove u okviru Ministarstvu odbrane.\nPrilikom procjene učinka koji je Crna Gora postigla u III MAP ciklusu, od strane saveznika je prepoznat napredak u većem broju oblasti. Izuzetno pozitivno je ocijenjeno usvajanje novog Strategijskog pregleda odbrane, jula 2013. godine.\nCrna Gora je započela IV ciklus MAP-a, vođena pozitivnim rezultatima iz prethodna tri ciklusa i uvažavajući pri tom preporuke od strane NATO kao glavne smjernice za izradu četvrtog ANP-a. On je predstavljen sa sastanku NAC-a u Briselu, 28. oktobra 2013. godine. U okviru ovog cikljusa je nastavljen pozitivan trend u implementaciji započetih aktivnosti u cilju ispunjenja glavnih spoljno-političkih prioriteta - integracija u EU i NATO.\nU skladu sa ključnim reformskim oblastima (reforma odbrambenog i bezbjednosnog sektora, jačanje vladavine prava i jačanje javne podrške za članstvo u NATO), struktura IV Godišnjeg nacionalnog programa je izmijenjena u odnosu na prethodna tri dokumenta, kako bi se jasno reflektovali prioriteti Crne Gore i pratile aktivnosti u njihovom ispunjavanju. Na toj osnovi, IV ANP ima sedam poglavlja i to: I Politička pitanja, II Vladavina prava, III Parlamentarne reforme, IV Bezbjednosna pitanja, V Vojno-odbrambena pitanja, VI Ekonomska pitanja i VII Pravna pitanja.\nMinistarstvo odbrane je nosilac planiranja i implementacije poglavlja o vojno-odbrambenim pitanjima i sprovodi sveobuhvatne reforme sistema odbrane kroz razvijanje vojnih sposobnosti potrebnih za preuzimanje obaveza punopravnog članstva u NATO. Implementacija III paketa partnerskih ciljeva kao jedan od ključnih prioriteta za dostizanje potrebnog nivoa interoperabilnosti sa saveznicima i partnerima i implementacija Strategijskog pregleda odbrane su u IV Godišnjem nacionalnom programu, između ostalog, definisani kao prioriteti Ministarstva odbrane.


Tramp se sastao s Lavrovom u Beloj kući | Novinska agencija Beta\nSVET | 11.12.2019 08:45 > 11.12 08:45\nNekoliko sati ranije Demokrate su u Predstavničkom domu Kongresa SAD objavile ozvaničenu odluku u proceduri smenjivanja šefa Bele kuće zbog njegovog odnosa prema saveznici Ukrajini koja je u sukobu s Moskvom.\nPosle sinoćnog sastanka s Lavrovom u Beloj kući, Tramp je rekao da ga je upozorio da se Moskva ne meša u američke izbore sledeće godine i pozvao na postizanje rešenja sukoba Rusije i Ukrajine, saopštila je Bela kuća, prenosi Vašington post.\nMedjutim, Lavrov je kasnije novinarima nagovestio da je pitanje mešanja u izbore pokrenuo šef američke diplomatije Majk Pompeo, na njihovom sastanku u Stejt departmentu.\nPompeo i Lavrov su se posvadjali na sastanku, pošto je šef ruske diplomatije negirao da postoje dokazi mešanja Rusije u američke predesdničke izbore 2016. godine, dok je državni sekretar SAD izjavio da je mešanja bilo i da je "to neprihvatljivo".\nTramp je kasnije objavio na Tviteru fotografiju s Lavrovom.\n"Upravo sam imao veoma dobar sastanak s ministrom spoljnih poslova Sergejem Lavrovom i predstavnicima Rusije. Razgovarali smo o mnogim pitanjima, medju kojima su trgovina, Iran, Severna Koreja, Sporazum o nuklearnim snagama srednjeg dometa (INF), kontrola nuklearnog oružja i mešanje u izbore. Radujem se nastavku našeg dijaloga u bliskoj budućnosti", naveo je Tramp.\nTramp uporno dovodi negira otkrića američkih obaveštajnih službi da se Rusija mešala u izbore 2016. kako bi doprinela njegovoj pobedi i naštetila kandidatkinji demokrata Hilari Klinton.\nPredsednik SAD takodje daje na značaju neosnovanoj teoriji zavere da se Kijev, koji je u sukobu s Moskvom zbog njene podrške proruskim separatistima na istoku Ukrajine, mešao u te izbore na strani Hilari Klinton.\nLavrov je posetio Vašington u danu kada su demokrate u Predstavničkom domu Kongresa objavile dve optužbe u proceduri opoziva Trampa zbog njegovog pritiska na Ukrajinu da istraži njegovog potencijalnog rivala na izborima Džozefa Bajdena, bivšeg potpresednika SAD.\nPoseta Lavrova Vašingtonu usledila je dan posle sastanka predsednika Rusije i Ukrajine, Vladimira Putina i Volodimira Zelenskog, na samitu u Parizu, gde su se dva lidera dogovorila da implementiraju "potpuno i sveobuhvatno" primirje na istoku Ukrajine do kraja godine.\nNeki kritičari Trampove administracije navode da je Bela kuća trebalo da pozove Zelenskog u Vašington umesto Lavrova.


Nemci ne žele referendum o članstvu u EU\nM. D. 2. jula 2016. 08:00\nVećina Nemaca podržava članstvo svoje zemlje u Evropskoj uniji i ne želi referendum poput onog koji je održan u Britaniji, a ne očekuje ni da će druge članice EU slediti britanski primer, pokazuju objavljene ankete.\nIstraživanje agencije za ispitavanje javnog mnjenja Forsa objavljeno u Handelsblatu pokazuje da bi 82 odsto ispitanih Nemaca glasalo za ostanak Nemačke u EU, dok bi samo 14 odsto podržalo opciju izlaska iz Unije.\nTakođe, 71 procenat ispitanih se protivi referendumu kakav je održan u Britaniji, dok bi 27 odsto njih to podržalo.\nTakođe, tesna većina Nemaca, 51 odsto, ne očekuje da će posle Britanije druge članice EU izaći iz EU.\nAnketa je sprovedena 24. juna i u njoj je učestvovalo 1.005 ljudi, prenosi Rojters.\nUstav Nemačke predviđa održavanje referenduma samo u slučaju promene granica 16 saveznih država. Recimo, ako bi se spojile dve pokrajine onda bi referendum bio održan samo u te dve države.\nReferendumi nisu popularni u Nemackoj naročito ako se ima u vidu referendum o spajanju funkcije kancelara i predsednika iz 1934. kada je Adolf Hitler zacementirao svoju vlast, podseća britanska agencija.


U centru će biti postavljena i nova oprema, a prostor će biti prilagođen osobama sa invaliditetom.\nProstor su juče obišli zamenik gradonačelnika Goran Vesić i sekretarka za socijalnu zaštitu Nataša Stanisavljević, predsednik GO Rakovica Miloš Simić o direktorka Centra za socijalni rad Zorica Pavlović.\n- Ovde imamo dva nivoa i 20.000 korisnika po različitim osnovama - rekao je Vesić. - Brinemo o svima, a posebno o sugrađanima koji su u stanju socijalne potrebe, kojima država, odnosno društvo treba nekako da pomogne.\nDvadeset sedam radnika ove ustanove nastaviće da rade i tokom rekonstrukcije.\nrekonstrukcija Centar za socijalni rad Beograd vesti Rakovica vesti Zorica Pavlović


OLAND: Sarkozi „nedopustivo“ poredi Francusku sa diktaturom\nOLAND: Sarkozi „nedopustivo“ poredi Francusku sa diktaturom\nFrancuski predsednik Fransoa Oland oštro je osudio komentar bivšeg šefa države Nikole Sarkozija, koji je, gnevno reagujući na optužbe za korupciju, uporedio prisluškivanje kojem je bio podvrgnut sa metodama političke policije bivše Nemačke Demokratske Republike, a Francusku sa diktaturom.\nU emotivnom „pismu Fracuzima“ koje je sinoć objavio francuski dnevnik „Figaro“ na svom sajtu, Sarkozi je gnevno komentarisao navode da je sudstvo prisluškivalo njegove telefonske razgovore i ocenio da su u sudskim procedurama protiv njega pogaženi osnovni principi Republike.\nGovoreći na marginama samita EU u Briselu, Oland je sinoć, iako je prvobitno rekao da neće odgovarati ni na kakvu polemiku, žestoko osudio Sarkozijeve reči, koje su izazvale talas protesta u redovima francuske levice i ustao u odbranu stava svoje vlade, prenosi danas francuska štampa.\n„Svako poređenje sa diktaturama je apsolutno nedopustivo. Naša zemlja je demokratska i tu nema mesta sumnji“, istakao je Oland, poručivši da je njegova predsednička dužnost da obezbedi nezavisnost sudstva, ostvarivanje prava na odbranu, poštovanje presuda, „što važi za sve“.\nPrema njegovim rečima, to znači da treba obezbediti da sudije i advokati mogu da rade svoj posao, onako kako ih zakon obavezuje.\n„Tu ću dužnost obavljati i obezbeđivati svaki put kada pravosuđe bude dovedeno u pitanje, jer težnja ka narušavanju tih načela znači i ugrožavanje poverenja građana u institucije Republike“, poručio je Oland.\nOn je, takođe, ustao u odbranu ministarke pravde Kristijan Tobira i ministra unutrašnjih poslova Manuela Valsa, koje je Sarkozi direktno optužio da su znali za prisluškivanje.\n„Odluku o prisluškivanju donele su nezavisne sudije, a izvršna vlast nije u tome intervenisala“, objasnio je Oland i podsetio da je prisluškivanje kao mera obuhvaćeno zakonom iz 2004. godine.\nSarkozi (59) se našao u centru sve zamršenijeg niza skandala koji su kulminirali ovog meseca, optužbama u štampi da je pokušao da utiče na pravosuđe, što se saznalo iz navodnih delova prisluškivanih telefonskih razgovora bivšeg predsednika i njegovog advokata, navodi AFP.\nOn je do sada ćutao i nije se oglašavao u javnosti povodom skandala, a mnogi smatraju da je objavljivanje delova njegovih telefonskih razgovora ove nedelje definitivno uništilo svaku šansu da ostvari svoje ambicije i vrati se u politiku na vreme za predsedničke izbore 2017.\nSarkozi je oštro kritikovao informacije koje su procurele u javnost, rekavši da je taj čin bio politički motivisan, negirao krivicu za korupciju u nekoliko istraga koje se vode protiv njega i rekao da nema nikakvu želju da se vrati u politiku.


Unapredite rad svog tima pravilnom motivacijom - Modrulj\nPočetna // Unapredite rad svog tima pravilnom motivacijom\nUnapredite rad svog tima pravilnom motivacijom\nDanas je kolektiv jedne firme istovremeno i stub te firme, koji sa sobom nosi određene odgovornosti i benefite. Sposobnost funkcionisanja u timu, kao i želja za učešćem u timskom radu jedan je od osnovnih parametara prilikom apliciranja za posao u mnogim kompanijama. Iz ovih razloga se pitamo koliko je zapravo bitno imati dobro integrisan tim koji svojim radom donosi pobede na konkurentnom tržištu i da li je to do samog tima ili do kompanije?\nIntegrisan tim kao osnova za uspeh\nDa li smatrate da je Vaš tim najbolji i najkonkurentniji na tržištu? Tim je uspešan onoliko koliko unutar samog tima postoji dobra komunikacija i kvalitetna međusobna interakcija. Najbolji kolektivi nisu oni koji poseduju najkvalitetnije pojedince u određenom segmentu poslovanja. Najuspešniji timovi, oni koji uspevaju da nadigraju tržište su oni koji zajedničkim snagama udruženo igraju dok ne ostvare pozitivne rezultate. Sport je uvek idealan za ilustrovanje ovakvih situacija, pa je dobar primer italijanski odbojkaški klub Beneton Trevizo, koji je devedesetih godina osvojio svetsko prvenstvo. Nakon takvog uspeha vodeći ljudi i menadžment odlučuju da investriraju u najbolje igrače. U tadašnjoj istoriji ugovori od preko milion dolara u svetu odbojke nisu postojali, a tada se prvi put za potrebe ovog kluba kupuje pet najboljih igrača i svakom je ugovor određivao zaradu od preko milion dolara godišnje. Ekipa Beneton Treviza je nakon kupovine imala najkvalitetnije igrače u tom momentu, na svetu. Međutim, desilo se nešto jako poučno nakon tog transfera, a to je da klub pet godina nije odneo nikakvu pobedu, odnosno pet godina nisu ostvarili nikakav značajni rezultat. Menadžment se tada odlučuje da proda tri i kupi dva druga igrača koji su bili poznati po timskoj igri. Nakon toga, Beneton Trevizo počinje tri godine za redom da uspešno pobeđuje. Prva postavka jeste imala kvalitetne ljude ali individualce, ljude koji najbolje funkcionišu samostalno i koji nisu dobri timski igrači. Pokazalo se da individualno raditi u kompaniji koja jedino timski može da uspe, je pogubno za celokupni radni kolektiv. Saradnja među kolegama i napori koji se ulažu moraju biti srazmerni i zahtevaju se od svakog od zaposlenih.\nKancelarija kao uporište dobrih ideja\nDanašnja kancelarija je u potpunosti podređena pojedincu, odnosno njegovom radnom mestu, i organizuje se tako da mu na sve načine pruža kompletnu podršku. Primer su prilagodljivi, fleksibilni stolovi i njihove radne površine, kao i ergonomske stolice koje prate liniju kičmenog stuba zaposlenog. Celokupan zdravstveni aspekt je ispoštovan i potreba da se osećamo ugodno dok radimo, sedeći u udobnim ,kvalitetnim stolicama. Ako je radno mesto već prilagođeno pojedincu tako da mu na svaki mogući način olakša duge sate na poslu, pojedinac je dužan da svoje kvalitete podari kolektivu jer će jedino tako skup svih vrlina jednog tima doći do izražaja. Uspeh se neće desiti ako, recimo, jedan resor svoj deo posla obavi i prepusti dovršavanje posla drugom koji je odgovoran. Uspeh će izostati jer je izostala kolektivna svest o obavljenom poslu ili poslu koji se obavlja. Zato se timski igrači u svetu sporta jako cene jer umeju da osveste kolektivnu odgovornost.\nKreativni razgovori sa kolegama kao temelj kvalitetne saradnje\nSve je manje razgovora i međusobnog povezivanja među radnim kolegama, i sve je više individualiteta. Ovo je osnovni razlog neuspeha jedne kompanije na tržištu. Kada se osvesti kolekiv i kada taj isti kolektiv shvati ulogu tima i svoju ulogu u tom timu, tada počinje napredak. Zato je bitno da se iznese problem koji usporava rad i zajednički reši. Razgovor je bitan pomak u rešavanju globalnog kompanijskog uspeha. Tim je jezgro jednog sportskog kluba, kompanije, fabrike, i ako je on bolestan ili unutar sebe ima konflikte onda je celokupno rukovodstvo u problemu. Svaki uspeh kreće tako što se preispita neuspeh koji je poslenji usledio. Kada spoznamo uzrok negativnog bilansa i priznamo sebi da nismo kao kolektiv dali sve od sebe, tada smo spremni za drugo poluvreme. Od tog momenta tim je spreman za sve izazove koje nameće tržište i prepreke koje mogu nastati.\nStariji članci Uređenje poslovnog prostora 27 m2 za tim programera


Visoka škola za finansije i računovodstvo FINra, Disti d.o.o Sarajevo i Spin d.o.o Tuzla donirali računarsku opremu, i računovodstvene programe za realizaciju nastavnih aktivnosti učenika JU Mješovite srednje škole u Banovićima – FINra\nPosted on 29. Novembra 2017. 29. Novembra 2017. by FINra\nVisoka škola za finansije i računovodstvo FINra, Disti d.o.o Sarajevo i Spin d.o.o Tuzla su donirali računarsku opremu i računovodstvene programe za realizaciju nastavnih aktivnosti učenika JU Mješovite srednje škole u Banovićima.\n“Visoka škola FINra, Disti i Spin kao društveno odgovorne firme su danas uručile donaciju JU Mješovitoj srednjoj školi u Banovićima. Oprema će se koristiti za praktičnu obuku iz predmeta Knjigovodstvo i Praktično osposobljavanje učenika Ekonomske škole. Učenici će moći sada da stiču praktična znanja i vještine rada na aplikativnim računovodstvenim programima. Na ovaj način će se unaprijediti kvaliteta praktične nastave, što će za rezultat imati povećanje nivoa znanja koje je prepoznatljivo na tržištu rada. Osim učenika Ekonomske škole, na računarima će se raditi i informatička obuka za ostale srednje škole koje djeluju u okviru Mješovite srednje škole Banovići.”\n“Ono što posebno želim istaći jeste da će učenici po prvi put imati priliku u svojoj školi da uče na softveru na kojem rade vodeće kompanije sa područja cijele BiH. Radi se o potpuno istom aplikativnom softveru, o istoj platform na kojem rade i sva preduzeća koja koriste naše usluge. Sa softverskim programima koje smo donirali obuhvataju programe za finansijsko, materijalno i robno knjigovodstvo, te PDV evidencije i plaće”, izjavila je Zikreta Smajlović, direktorica SPIN d.o.o.\n“Danas smo veoma sretni što smo dobili donaciju i podršku od tri vodeće kuće iz oblasti edukacija, izrade softvera i IT sektora. Ovo je nastavak naše dobre saradnje, sigurni smo da će ova donacija poboljšati i unaprijediti kvalitet naše nastave i da ćemo kao rezultat svega imati učenike koji će biti spremniji za tržište rada”, izjavio je direktor JU Mješovite srednje škole Banovići, Ćazim Musić.\nOve godine Visoka škola FINra sa svojim partnerima nastavlja dobru praksu društveno odgovornog ponašanja tako da je ovo treća u nizu donacija računarske opreme i računovodstvenih programa koji se doniraju Ekonomskim školama u općinama: Tuzla, Lukavac, Banovići, Kalesija, Srebrenik i Gračanica.


Sveučilišna klinička bolnica Mostar do daljnjeg zabranila posjete - Radiotelevizija Herceg-Bosne\nSveučilišna klinička bolnica Mostar do daljnjeg zabranila posjete\nNa Sveučilišnoj kliničkoj bolnici (SKB) Mostar do daljnjeg su zabranjene sve posjete, obustavljeni su svi redoviti specijalističko-konzultativni pregledi i prijemi kao i hladni operacijski program.\nTo je jedna od mjera koju je SKB Mostar donio zbog aktualne situacije uzrokovane pojavom koronavirusa (COVID-19), a postupajući u skladu s naredbama Kriznog stožera ministarstva zdravstva Federacije BiH i Kriznog stožera Ministarstva zdravstva, rada i socijalne skrbi Hercegovačko-neretvanske županije (HNŽ).\nSKB Mostar navodi da se neophodni specijalističko-konzultativni pregledi i prijemi obavljaju po procjeni specijalista, a sukladno Odluci Kriznog stožera SKB Mostar za prevenciju i nadzor infekcija uzrokovanih koronavirusom o urgentnim stanjima za koje je neophodan prijam i specijalistička intervencija.\nNapominju kako će zakazani specijalističko-konzultativni pregledi i prijemi biti otkazani telefonski uz procjenu zdravstvenog stanja pacijenta.\nIz SKB-a Mostar kažu kako su izvijestili i upoznali sve domove zdravlja HNŽ-a, ZHŽ-a te Županijsku bolnicu “dr. fra Mihovil Sučić” Livno u HBŽ-u o popisu dijagnoza koje predstavljaju hitna stanja kako bi se olakšao rad liječnicima u primarnoj zdravstvenoj zaštiti, priopćio je u četvrtak Ured za odnose s javnošću SKB-a Mostar.\nTags: posjete, SKB Mostar, zabrane\nOdgođen festival komedije ‘Mostarska liska’\nSBŽ obustavlja nastavu u školama


Mira Petrović: Slobodna zona deo slobodnog neba koji se širi na celu Srbiju - NOVA stranka\n15.05.2019 Press služba Mira Petrović, Naslovna, Nova stranka, opozicija, Slobodna zona 0\nPotpredsednica Nove stranke, dr Mira Petrović podsetila je danas da je tzv. Slobodna zona, u Pionirskom parku ispred Predsedništva Srbije, formirana pre 10 dana, u nameri da preraste ne samo u vid svakodnevnih protesta, već u svojevrsnu oazu slobode, slobodno parče neba, uvek dostupno svim građanima.\n„Ovde građani mogu pronaći ono što su, dolaskom ove vlasti, odavno izgubili, a to je upravo sloboda. Ona je u Srbiji danas najviše ugrožena, ucenjen čovek nije slobodan čovek, uplašen čovek ne može da živi i razvija se kao normalno ljudsko biće. Svedoci smo da je sve veći broj naših sugrađani koji nevoljno, poniženi, dolaze na okupljanja koja organizuje Srpska napredna stranka, postiđeni i pred samima sobom i pred svojim bližnjima, ali ucenjeni egzistencijom. Strah danas vlada u Srbiji, ljudi se boje da slobodno kažu šta misle, boje se bolesti, žive u strahu za sopstvenu egzistenciju, čak i u strahu od toga da im se pokvare frižider, bojler ili usisivač, jer znaju da ne mogu lako ni da poprave niti da kupe novi. To znači da siromaštvo ne da kuca na vrata, već ga je ova vlast na velika vrata uvela u Srbiju i svrstala je među najsiromašnije zemlje Evrope“, upozorila je dr Petrović.\nPotpredsednica Nove stranke ukazala je, na konferenciji za medije, i da je 24-časovno dežurstvo NOVE u Slobodnoj zoni, uprkos lošim vremenskim prilikama, uspešno prošlo, kao i da su svi funkcioneri i aktivisti stranke bili i te kako istrajni i uporni, kao i uvek dostupni svojim sugrađanima u cilju razmene ideja, sugestija i kritika.\n"Građani su nezadovoljni stanjem u kojem žive, najčešće teme su siromaštvo i strah. U zajedništvu opozicije vide mogućnost da se to promeni, a promenom vlasti će se rešiti i mnogo drugih problema", kaže potpredsednica NOVE Petrović, odgovarajući na pitanja medija u #Slobodnazona pic.twitter.com/fQQInF7Zb0\n„U okviru akcije „Budi i ti ambasador Slobodne zone“ podelili smo veliki broj pasoša i nadamo se će ovaj plamičak slobode koji smo odavde poslali zaživeti u domovima mnogih, kao i da će se proširiti želja za slobodom i borba za bolje sutra“, navela je ona, posebno podvukavši i uspešno realizovan sinoćnji Dnevnik slobodne Srbije, u kojem je naš gost bio ugledni karikaturista Dušan Petričić.\nPetrovićeva je potom dežurstvo predala članovima Demokratske stranke, naglasivši da će svi aktivisti Nove stranke, kao i ostalih opozicionih partija i pokreta, i narednih dana ostati u Slobodnoj zoni, delujući kao tim i podrška jedni drugima.\nTakođe je, za kraj obraćanja velikom broju okupljenih medija, lideru DS-a Zoranu Lutovcu uručila pasoš ambasadora Slobodne zone, sa jasnom porukom da je naša dužnost da slobodu kao cilj uskoro proširimo i na celu Srbiju.\nKompletan snimak obraćanja potpredsednice Nove stranke, dr Mire Petrović možete pogledati na linku u nastavku:\nPrevious article\tNova stranka uspešno okončala celodnevno dežurstvo u Slobodnoj zoni Next article\tŽivković za TV Naša: Pasoši ambasadora Slobodne zone proširili borbu na celu Srbiju


Ostavka u timu Klintonove zbog "podmetanja nasilja" Trampu\nOstavka u timu Klintonove zbog “podmetanja nasilja” Trampu\nM. K.\t 19. oktobra 2016. 18:55\nDemokratski aktivista koji je pomagao u kampanji Hilari Klinton na američkim predsedničkim izborima, podneo je danas ostavku, nakon što je objavljen snimak koji ukazuje da su on i drugi aktivisti angažovali ljude da izazivaju nasilje na predizbornim skupovima republikanskog kandidata Donalda Trampa.\nSnimak je objavio konzervativni aktivista Džejms O”Kif, a na njemu se vidi kako Krimer i drugi koji su radili na promociji Klintonove diskutuju o načinu na koji bi mogli da izazovu nasilje na skupovima republikanskog kandidata, prenosi CNN.\nO”Kif je, kako navodi CNN, na čelu organizacije Projdžekt veritas ekšon, (Projekat akcija za istinu) koja je u prošlosti kritikovana da montira snimke kako bi iznela lažne optužbe protiv ljudi ili organizacija\n“Ne želim da postanem neko ko će skretati pažnju sa važnog zadatka izbora Hilari Klinton i pobede nad Donaldom Trampom na predstojećim izborima”, rekao je Krimer obrazlažući ostavku.\nKrimer je pomagao Demokratskom nacionalnom komitetu u kampanji Klintonove radeći za Demokrasi partners (Partneri za demokratiju), liberalnu konsultantsku firmu.\nOn je je naveo da su “nasuprot nečuvenim tvrdnjama ozloglašenog desničarskog blogera Džejmsa O”Kifa, on i njegova organizacija uvek držali do najviših standarda radeći za Demokratski nacionalni komitet” i demantovao da je bilo koji od planova u “hipotetičnim razgovorima” koji su snimljeni ikada dogodio.\n“Žao nam je zbog neprofesionalnih i neobazrivih hipotetičkih razgovora lokalnog saradnika naše firme koji su uhvaćeni skrivenim kamerama. On više ne radi sa nama”, rekao je Krimer.\nNa snimku se vidi kako Skot Foval, direktor organizacije Amerikans junajted for čejndž (Ujedinjeni Amerikanci za promene), koja ima ugovor sa Demokrasi partners, kaže da je lako “navesti neke od ovih (republikanca) da se iznerviraju”, tako što će se recimo pojaviti na njihovom skupu u majici sa natpisom “planirano roditeljstvo” ili “Tramp je nacista” i navesti ih da te “udare”.\nPlanovi izneti u ovim razgovorima ne samo da nikad nisu sprovedeni već oni i ne odražavaju vrednosti organizacije “Demokrasi partners”, naveo je Krimer.\nZvanični tim zadužen za kampanju Klintonove je demantovao da je bilo kad slao lažne učesnike ili podsticao nasilje na predizbornim skjupovima Donalda Trampa.\nI O”Kif i Krimer su u prošlosti bili u sukobu sa zakonom.\nO”Kif je 2010. godine vlastima priznao da je upao u kancelariju demorkatske senatorke Meri Landriju i neovlašćeno rukovao njenim telefonom, a 2013. je morao da plati 100.000 dolara da bi s nagodio u slučaju gde je optužen da je tražio savet od jedne organizacije kako da osnuje javnu kuću i izbegne poreze.\nKrimer je 2005. priznao da poreski prekršaj i bankarsku prevaru u iznosu od 2,5 miliona dolara tokom devedesetih.\nDonald TrampHilari Klintonpredsednicka kampanja


Faktura dokazuje: Ko je uzeo 4,2 miliona KM na respiratorima?\nOcjena: Greška Pristrasno izvještavanje Dezinformacija\nRaskrinkano u: Nije tačno da je “Solak naručio respiratore”, a “Hodžić isporučio ventilatore”\nNe stišava se bura zbog nabavke 100 respiratora za potrebe zdravstvenih institucija u Federaciji, koje je poljoprivredno gazdinstvo “Srebrena malina” iz Srebrenice, u vlasništvu TV voditelja Fikreta Hodžića, kupilo za 10,5 miliona maraka.\nOvi respiratori (ventilatori) marke ACM812A kupljeni su u Pekingu, a prije četiri dana dostavljeni u Bosnu i Hercegovinu.\nOsim što bode u oči da je respiratore kupila firma koja se bavi prodajom malina, istražujemo da je bilo očitih nepravilnosti u samoj nabavci, ali i plaćanju ovih aparata.\n“Avaz” u posjedu je fakture za 100 respiratora koje je rezervirala također jedna kompanija i zatražila potpuni obračun. Oni su, prema dokumentima, za 100 respiratora iste marke dobili odgovor da koštaju 3,5 miliona dolara (6,3 miliona KM). U fakturi se navodi da jedan respirator – ventilator košta 35.000 dolara.\nTo znači, kada se sve sabere i oduzme, da su pojedinci u Federaciji koji su angažirali “Srebrenu malinu” za nabavku ovih ventilatora, a ne respiratora, zaradili 4,2 miliona maraka.\nSve da je let plaćen i 150.000 KM, ovoj kompaniji ostala je zarada od četiri miliona KM. Ovo je jedan od razloga zašto se, kako saznajemo, i SIPA uključila u istragu o nabavci respiratora.\nČlanak indeksiran 02. 05. 2020 Zadnji put osvježen prije 3 sedmicu


Najbolji salon automobila u Beogradu do sada - Auto Republika\nPosle 54. Međunarodnog salona automobila i 13. Međunarodnog sajma motocikala, skutera, kvadova i opreme “Motoapassion”.\nPo zatvaranju kapija 54. Međunarodnog salona automobila (član OICA – Međunarodne asocijacije proizvođača motornih vozila) i 13. Međunarodnog sajma motocikala, skutera, kvadova i opreme “Motopassion”, zadovoljstvo učinjenim i prikazanim iskazali su i organizatori, i poslovni partneri, i izlagači i drugi komercijalni učesnici, i privrednici, uvoznici i distributeri, i gosti i posetioci. Ova nominalno desetodnevna manifestacija, koja je s “novinarskim danom” ali i “novinarskim slalomom”, koji su joj prethodili, u suštini trajala punih 15 dana, ocenjena je kao jedan od najuspešnijih sajmova automobila u poslednje dve decenije. Kroz kapije Beogradskog sajma prošlo je – 140.819 posetilaca, što govori o izuzetnom interesovanju za ovaj, u tom vremenskom intervalu, najveći auto-moto događaj u svetu.\nOve godine je, pod sloganom “U RETROvizoru”, ova najveća i najreprezentativnija regionalna privredno-sajamska manifestacija u oblasti auto-moto industrije, okupila više od 400 izlagača iz 32 zemlje. U okviru Salona predstavilo se 36 automobilskih brendova i 11 brendova proizvođača lakih privrednih vozila. Od tog broja 26 brendova je ponudilo 48 premijera, a 15 marki je predstavilo 32 noviteta ili inovativna, redizajnirana rešenja. Pod sloganom “Vidimo puteve kojima još nismo prošli”, “Motopassion” je okupio 36 brendova, a od tog broja 23 marke su organizovale 50 premijernih nastupa u sektoru motocikala, kvadova, skutera ili električnih bicikala. Svi oni su mesto pod sajamskim suncem našli u sedam hala Beogradskog sajma, na oko 37.000 kvadratnih metara izložbenog prostora.\nNije iznenađenje nego tradicija da najveću pažnju posetilaca privuku ekskluzivni automobili iz premijum segmenta. Ovog puta bilo ih je, čini se, i više nego ranije, a predvodili su ih Rolls Royce Cullinan, prvi SUV model ovog luksuznog brenda, Ferrari Portofino, Bentley Continental GT W12, Porsche 911 4S Carrera, Mercedes-Benzov Maybach, BMW-ovi X7, najveći član porodice X, i potpuno električni i3 sa unapređenom baterijom, prvi električni Jaguar I-Pace, evropski automobil godine, i Range Rover Evoque, evropska premijera. Škoda je u Beograd donela i Vision E, koncept koji predstavlja prvi potpuno električni automobil u istoriji ovog brenda. Od Audija, preko Nissana i Toyote, do Hyundaija ili Peugeota, nije bilo proizvođača koji u toj kategoriji nije imao iznenađenje za posetioce.\nNajekskluzivnije i najskuplje modele većine marki i kategorija, nestrpljiviji i platežno sposobniji kupci uspeli su da “ugrabe” ili rezervišu već prvih dana, čak i prvih sati sajma.\nZa zvezdu ovogodišnjeg Salona – Rolls Royce Cullinan, čija je vrednost sa PDV-om oko 315 hiljada evra (a sa neizbežnom “personalizacijom” i do 500.000) – bilo je više zainteresovanih, ali ovom prilikom – nije bio na prodaju. Odmah su prodati Bentley (za oko 270.000 evra, sa PDV-om), Porsche za oko 200.000, Ferrari za oko 270.000…\nVeć prvog dana prodati su, na primer, i Mercedes AMG GTR (osnovna cena, bez PDV-a – 180.781 evra), BMW 750 li (181.000), BMW M5 Competition (175.000), Mercedes GT 63 S (171.940), Range Rover (160.000), BMW 850i (154.000), Mercedes G 63 AMG (151.398), BMW 850i X Drive (147.604), Mercedes Maybach (194.000), BMW X7 x Drive (136.000). Sve ove cene odnose se na osnovne modele, izražene su bez PDV-a i bez ijednog dodatnog zahteva kupca. Prosečna vrednost, sa PDV-om, a da se i ne govori o dodatnim zahtevima, uveliko prelazi 200.000 evra. Nisu svi izlagači bili voljni da “odaju” svoje hitre ekskluzivne kupce i poslove pa je ovo samo delić onoga što su mediji uspeli da “iščačkaju”.\nNisu bez šansi bili ni potencijalni kupci skromnijih finansijskih mogućnosti, oni koji su preferirali automobile s cenom 10-15 hiljada evra, a koji su, inače, najčešće bili meta kupaca. Odličan izbor automobila sa tog kraja cenovnika uokvirio je najjeftiniji automobil na sajmu, Dacia Sandero, koji je koštao 8.290 evra, dok je, na primer, Fiat Panda mogla da se kupi za 500 evra više.\nSektor prateće industrije, koji se predstavio izuzetno raskošnom ponudom rezervnih delova, derivata naftne industrije, auto-galanterije i kozmetike, tjuning opreme i naročito sadržajnom izložbom garažno-servisne opreme, opravdao je očekivanja i izlagača i posetilaca.\nTako je nekoliko dana pre zvaničnog početka rada Salona, ali u sklopu njegovog pratećeg programa, u krugu Beogradskog sajma održan tradicionalni, novinarski “Press slalom 2019.”, u organizaciji Beogradskog sajma i Udruženja novinara Srbije. U dve klase pobedile su žene – Marija Simić i Nevena Kostadinović.\nVeć tokom prvog dana Salona automobila, žiri Asocijacije automobilskih novinara Srbije “Automobilom godine” za 2019. godinu proglasio – Peugeot 508. (Druga je bila Toyota Corolla, a treći Ford Focus.) Nagradu je uručila potpredsednica Vlade Srbije i ministarka građevinarstva, saobraćaja i infrastrukture Zorana Mihajlović.\nStručni žiri sastavljen od predstavnika Privredne komore Srbije, Agencije za zaštitu životne sredine, Agencije za bezbednost saobraćaja, Centra za motorna vozila AMSS, Centra za promociju održivog razvoja i kompanije Metro Market za automobil s najboljim ekološkim performansama, “EKO automobil 2019. godine u Srbiji”, proglasio je – Toyotu Corollu 1.8 Hybrid. Priznanje je predstavniku Toyote uručio Goran Trivan, ministar za zaštitu životne sredine u Vladi Republike Srbije.\nPrateći program obeležila su i dva izuzetna sportska hepeninga. Prvo je Nemanja Milovanović, šampion Srbije i vozač tima “Planetwin 365”, pred predstojeći šampionat u kružnim trkama na Hungaroringu, predstavio svoj novi takmičarski SEAT Cupra. Potom je gost Salona bio Roman Rusinov, glavni vozač i menadžer G-Drive Racing tima, jedini ruski vozač koji je i nosilac titule svetskog šampiona. On je na štandu NIS-a predstavio bolid ekipe G-Drive Racing – prototip Oreca, mašinu neverovatnih sposobnosti, sa motorom zapremine 4,5 litara, snage 490 konjskih snaga, a sa masom od 900 kilograma, razvija neverovatnu brzinu do 340 km/h.\nSalon automobila i “Motopassion” izuzetnu pažnju su posvetili i stručnom pratećem programu, posebno njegovim zakonskim i tehničkim “disciplinama”. Tako su PU “Međunarodni trasport” i generalni zastupnik kompanije VDO za Srbiju, firma “Tahograf BG”, prezentovali novine iz oblasti radnog vremena vozača i tahografa, s temama: “Najčešće greške vozača, nedoumice u vezi s korišćenjem tahografa, tumačenjem odredbi zakona, problemima u praksi” i “Oprez kod nabavke novih vozila – smart tahografi ili ne”. Održan je i izuzetan panel pod nazivom “Digitalizacija u industriji električnih automobila”, u organizaciji Privredne komore Srbije, Elektrotehničkog fakulteta i SANU. Prateći program bio je bogatiji i za jednu kompletnu naučnu konferenciju – “YOURS 2019 – Young Researchers Conference 2019”, u organizaciji Ministarstva prosvete, nauke i tehnološkog razvoja i redakcije naučnog časopisa “Journal of Applied Engineering Science”, oslonjenu na istraživanja u oblastima “vozila i drugih oblika transporta” i “logistike i transporta”.\nSportsko udruženje “Moto klub Bezbednost” takođe svakodnevno je organizovalo treninge bezbedne vožnje, a zainteresovani su mogli i da se od prvog do poslednjeg dana sajma okušaju u test i demo vožnji skutera, bicikala i trotineta na električni pogon.\ntags: beogradskisajam međunarodni salon automobila motopassion oica salon automobila\nprevious Karlos Tavarez ubrzava dolazak Peugeota u SAD\nnext Ukoliko Tramp zatvori granicu s Meksikom, posledice bi mogle biti katastrofalne


Ohrabrujuće poruke iz Brisela: BiH će imati aktiviran MAP\nGeneralni sekretar NATO-a Jens Stoltenberg najavio je danas sastanak ministara vanjskih poslova članica NATO-a u srijedu, poručivši da će na dnevnom redu biti Godišnji nacionalni program za BiH.\n"Razgovarat ćemo o daljnjem razvoju veza s Bosnom i Hercegovinom i očekujem da će ministri potvrditi spremnost NATO-a da prihvati prvi bosanski Nacionalni godišnji program. Ovo je veoma važan alat koji može pomoći zemlji da nastavi rad na važnim političkim, ekonomskim i odbrambenim reformama. Sada je na Bosni i Hercegovini da prihvati ovu šansu koju im dajemo", kazao je Stoltenberg.\nZamjenik ministrice odbrane BiH Sead Jusić rekao je za Klix.ba kako poruke iz Brisela govore da će BiH imati aktiviran MAP, što je vrlo ohrabrujuće.\n"To je priznanje BiH, Ministarstvu odbrane BiH, Oružanim snagama BiH i Predsjedništvu BiH za sve ono što su proteklih godina radili u smislu ispunjavanja uslova za aktivaciju MAP-a. Aktivacija se i vrši tim prvim godišnjim programom", kazao je Jusić.\nNa pitanje koliko je aktivacija MAP-a sigurno, Jusić je odgovorio da su se okolnosti poklopile i da je to prilično izvjesno.\n"Mi smo uradili stvari koje su bile dodatno postavljene, počevši od Pregleda odbrane i implementacije prve faze plana pregleda odbrane koja je u potpunosti završena. Postoje odluke nadležnih organa i u tom pogledu mislim da je to poprilično sigurno", rekao je Jusić.\nOvim povodom kontaktirali smo zamjenika ministrice odbrane BiH Borisa Jerinića koji nam je rekao kako on ne može dati odgovor na pitanja šta znači Stoltenbergova izjava, ali da je definitivno BiH djelimično ispunila napredak koji je tražen.\n"Vjerovatno se i politika NATO zemalja u ovom trenutku mijenja. Mislim da je o tome bilo govora i prije godinu. Napredak koji je napravljen, napravljen je i prije godinu. Šta je odluka da se sada požuri, to nije pitanje za BiH", rekao je Jerinić.\nObjavio: Pon, 03/12/2018 - 13:09\nStoltenberg: NATO bombardovanje Srbije je imalo za cilj spriječiti nasilje nad civilima\nStoltenberg: NATO je najjača alijansa u historiji\nStoltenberg: Legitimno bombardovanje Jugoslavije\nDodik: Napravili su spisak od 300 ljudi iz Srbije i RS i tako im stavili mete\nStoltenberg o BiH: Spremni smo prihvatiti godišnji nacionalni program\nStoltenberg: Uskoro pristupni protokol o učlanjenju Makedonije u NATO\nDodik jedno, Trump drugo: Stoltenberg je rekao da sam zaslužan za jačanje NATO-a\nJens Stoltenberg o NATO putu Bosne i Hercegovine (VIDEO)\nPoginuo muškarac u saobraćajnoj nezgodi kod Prijedora\nOd utorka počinje velika anketa u BiH u 60 hiljada domaćinstava


Jovana Tintor, Author at Viacademica - Page 13 of 13\nPriznati sertifikati engleskog jezika za studije u inostranstvu – IELTS i TOEFL\nMODUL University Vienna je univerzitet u Beču sa najlepšim kampusom koji smo imali prilike da posetimo. Via Academica tim je bio u poseti i prenećemo vam naše utiske vezane za ovu instituciju. Nešto o samom univerzitetu: MU posvećen je studijama turizma, održivog razvoja, medija i novih tehnologija i lokalne samouprave. Osnovan je od strane Austrijske Privredne komore, […]\nGost VIABloga je Anđela Vasiljević, diplomirani komunikolog iz Beograda. Ona Vam donosi svoja iskustva sa studiranja u Kini preko programa stipendiranja Ministarstva obrazovanja Narodne Republike Kine, i poručuje da je nalepše biti slobodan, učiti iz svojih grešaka, naravno slušati savete iskusnijih, ali uvek biti jedinstven i svoj. Kao i da uvek treba imati na umu […]


City Magazine | Retrospektiva filmova Nede Arnerić na 48. FEST-u - City magazine\nMeđu odabranim naslovima je jedan od njenih prvih filmova, Podne, reditelja Puriše Đorđevića, u kojem glumi sa svega petnaest godina.Partneri na filmu bili su joj Faruk Begoli i Ljubiša Samardžić, sa kojim će kasnije igrati i u ostvarenju Gorana Paskaljevića, Anđeo čuvar. Ovaj film prati novinara koji kreće tragom jednog dečaka; trag ga vodi u Italiju gde se nalaze glavni organizatori trgovine decom. U pitanju je istinita priča u kojoj ulogu tumači i legenda romske muzike, Šaban Bajramović.\n#domaći filmovi #FEST #neda arneric #retrospektiva filmova


Dačić o štrajku: Nemamo od čega da povećamo plate – Nadlanu.com\nDačić o štrajku: Nemamo od čega da povećamo plate\nObjavljeno 12. juna 2011. / 00:39:08\nBEOGRAD, 12. juna 2011. (Beta) – Ministar unutašnjih poslova Ivica Dačić je izjavio da razume nezadovoljstvo policajaca materijalnim položajem, ali da nema novca za povećanje njihovih plata i rešavanje drugih problema zbog kojih su najavili štrak.\nU intervjuu za nedeljno izdanje beogadskog lista “Preš”, ministar i zamenik predsednika Vlade je rekao: “Činimo sve da do štrajka… ne dodje. Tražimo sistemsko rešenje i očekujem da u najvišem državnom vrhu odlučimo o tome šta želimo od MUP-a”.\n“Samo nam se gomilaju zaduženja, a para i ljudi nema: preuzeli smo granicu, sve što se tiče vanrednih situacija, pa čak i protivgradnu zaštitu”, nabrojao je Dačić.\nMarković: Medijska strategija do kraja avgusta\nOdbojkaši Srbije revanširali se Portugalcima


Foto: Srna | Do 22. februara otvoren konkurs "Kreativna azbuka"\nSrna 13.02.2020 12:34\nPRNJAVOR - Narodna biblioteka u Prnjavoru je, povodom obilježavanja Dana maternjeg jezika, raspisala desetodnevni konkurs "Kreativna azbuka" kojim žele da ukažu na važnost očuvanja srpskog jezika i ćirilice.\nDirektor ove ustanove Dragana Marinković rekla je Srni da na ovaj način žele da korisnicima, posebno najmlađima, ukažu na važnost očuvanja i korištenja maternjeg jezika i ćiriličnog pisma u vrijeme kada u svijetu svakog dana izumre po jedan jezik.\n"Prema maternjem jeziku treba se odnositi sa velikom ljubavlju i poštovanjem jer njega usvajamo odmah po rođenju u sredini i okruženju u kojem odrastamo, dio je kulturnog identiteta jednog naroda. Maternji jezik trebamo, prije svega, voljeti i čuvati, što ćemo najbolje postići njegovim pravilnim korištenjem", rekla je Marinkovićeva.\nMarinkovićeva je napomenula da briga o maternjem jeziku nije bitna samo radi očuvanja komunikacije i prenošenja ideje, nego u sebi sadrži spoj bogatstva prošlosti i budućnosti, dok se učenjem i drugih jezika stvara osnov za lakše sporazumijevanje među ljudima različitih kultura.\nNa konkurs, koji je otvoren do 22. februara, mogu se prijaviti učesnici svih uzrasta, a dozvoljeni su i svi vidovi izražavanja kreativnosti.